title: Magadheera

text: Vuonna 1609 Udhaigarhin kuningaskuntaa hallitsee kuningas Vikram Singh. Kuninkaallisen perheen henkivartija Kala Bhairava (Ram Charan) on rakastunut kuninkaan tyttäreen, prinsessa Mithravindaan (Kajal Agarwal). Mithravindalla on kuitenkin toinenkin kosija, keihäänheittämisessä kunnostautunut Udhaigarhin ylipäällikkö Ranadev Billa (Dev Gill), joka avioliiton kautta tavoittelee valtakunnan kruunua. Bhairava voittaa prinsessan sydämen ja päihittää Ranadevin kaksintaistelussa, jolloin Ranadev liittoutuu Udhaigarhiin hyökkäämäisillään olevan hirmuhallitsija Sher Khanin (Srihari) kanssa ja tappaa kuninkaan. Bhairava ja Mithravinda pakenevat Bhairavakonaan eräällä kallionkielekkeellä olevaan Shivan temppeliin. Kun Bhairava tappaa sata Sher Khanin soturia puolustaessaan prinsessaa, Sher Khan ihastuu häneen ja tarjoaa valtakunnan hallitsijuutta. Ranadev kuitenkin tappaa Mithravindan, ja tämä putoaa kallionkielekkeeltä. Silloin Bhairava hyppää prinsessan perään yrittäen saada hänet kiinni, mutta epäonnistuu.


title: Magadheera

text: Neljäsataa vuotta myöhemmin, vuonna 2009, Indun isällä on meneillään oikeusjuttu hänelle lain mukaan kuuluvasta Udhaigarhin kuningaskunnasta, joka on hänen veljensä ja tämän pojan Raghu Veerin hallussa. Raghu Veer (Dev Gill), joka on rakastunut Induun (Kajal Agarwal), tappaa isänsä ja lupaa Indun isälle palauttaa koko omaisuuden hänen sukunsa haltuun, mikäli saisi mennä Indun kanssa naimisiin. Harsha (Ram Charan), joka osallistuu ammatikseen moottoripyörähyppykilpailuihin, sattuu vahingossa ohi ajaessaan hipaisemaan bussipysäkillä odottavan Indun sormia ja tuntee kummia kipinöitä. Vähitellen Harsha rupeaa muistamaan mitä hänen edellisessä elämässään tapahtui neljäsataa vuotta aiemmin, ja hän rakastuu Induun. Kun Indun isä suhtautuu Harshan ja Indun väliseen rakkauteen positiivisesti, Raghu Veer tappaa hänetkin ja lavastaa Harshan syylliseksi. Indu ei kuuntele Harshan selityksiä ja pakenee Raghu Veerin kanssa helikopterilla, jonka kyytiin Harsha hyppää talon katolta, mutta putoaa myöhemmin lampeen, josta hänet pelastaa kalastaja nimeltä Solomon (Srihari). Harshan on tunnustettava Indulle viattomuutensa ja muistutettava häntä heidän edellisestä elämästään ennen kuin planeetat ovat samassa asennossa kuin neljäsataa vuotta aiemmin.


title: Magadheera

text: Suuri osa elokuvasta kuvattiin läntisessä Intiassa. Osa kohtauksista kuvattiin Hyderabadissa. Tanssinumero ”Bangaru Kodipetta” kuvattiin Chennain satamassa. Osa laulun ”Naakosam Nuvvu” aikana näytetyistä kohtauksista kuvattiin Sveitsissä. ”Panchadara Bomma” kuvattiin Golkondan linnoituksessa.


title: Magadheera

text: "Magadheerasta" tuli yksi telugunkielisen elokuvateollisuuden menestyneimmistä elokuvista. Jo ensimmäisen esitysviikkonsa aikana se tuotti 280 miljoonaa rupiaa. Joissakin elokuvateattereissa elokuvaa näytettiin yhtäjaksoisesti yli 1 000 päivää. "Magadheera" on ensimmäinen blu-ray-formaatissa Intiassa julkaistu elokuva.


title: Magadheera

text: "Magadheera" voitti kaksi kansallista elokuvapalkintoa: koreografiasta ja erikoistehosteista. Magadheera sai myös kuusi palkintoa Filmfare Awards Southin telugunkielisten elokuvien sarjassa: paras elokuva, ohjaus, miespääosa, musiikki ja mieslaulaja sekä erikoispalkinto. Nandi Awards -palkintoja elokuvalle myönnettiin yhdeksän.


title: Magadheera

text: "Magadheeran" soundtrack julkaistiin 28. kesäkuuta 2009. Se sisältää kuusi kappaletta, joita elokuvassa käytetään tanssikohtausten taustamusiikkina. Musiikin on säveltänyt monia palkintoja voittanut M. M. Keeravani. Sanoituksen ovat tehneet Bhuvanachandra, Chandrabose ja M. M. Keeravani. Tanssikohtaus ”Bangaru Kodipetta” on uudistettu versio Ram Charanin isän Chiranjeevin elokuvassa "Gharana Mogudu" (1992) nähdystä samannimisestä tanssikohtauksesta.


title: Magadheera

text: Tamilinkielisen version, "Maaveeranin", soundtrack julkaistiin 24. huhtikuuta 2011. Se sisältää hieman enemmän materiaalia kuin telugunkielinen versio. Kolme ensimmäistä kappaletta on tamiliksi sanoittanut Vaali ja loput A. R. P. Jayaram.


title: Magadheera

text: "Magadheerasta" on suunnitteilla hindinkielinen uudelleenfilmatisointi. Elokuvan uudelleenfilmatisointioikeudet on ostanut Phantom-tuotantoyhtiön omistava Anurag Kashyap. Tammikuussa 2012 kerrottiin, että Harshan ja Kala Bhairavan rooleja esittäisi Ranveer Singh, mutta sittemmin suunnitelmat ovat menneet mönkään. Lokakuussa 2012 alkuperäisen telugunkielisen version ohjaaja S. S. Rajamouli kertoi haastattelussa pitävänsä Hrithik Roshania parhaana vaihtoehtona pääosaan. Alkuperäinen pääosaroolin esittäjä Ram Charan on kertonut, ettei välttämättä haluaisi esittää pääosaa uudestaan hindiksi, koska "Magadheeran" viehätystä on mahdotonta luoda uudelleen. Myöskään ohjaajaa hindinkielistä versiota varten ei ole vielä valittu. Rajamouli on jättäytynyt spekulointien ulkopuolelle kommentoiden: ”Vietin lähes kaksi vuotta tehden "Magadheeraa". En aio viettää taas kahta vuotta tehden sitä uudestaan.”


title: Magadheera

text: Myös bengalinkielinen elokuvateollisuus on ryhtynyt kuvaamaan "Magadheerasta" omaa versiotaan, "Yoddha – The Warrior". Elokuvan tuottaa Shree Venkatesh Films. Ohjaajaksi on valittu Raj Chakraborty. Ram Charanin alun perin näyttelemään rooliin on valittu Dev ja Dev Gillin tilalle Indraneil Sengupta. Naispääosaa näyttelee Mimi Chakraborty. Tarinaan on tehty joitain muutoksia bengalinkielistä yleisöä varten. Elokuvan on arvioitu maksavan noin 200 miljoonaa rupiaa. "Yoddha – The Warriorin" kuvaukset aloitettiin 18. maaliskuuta 2014 Chandrakona Prayag Film Cityssä lähellä Kalkuttaa.


title: Urajärven kartano

text: Urajärven kartano on Päijät-Hämeessä Asikkalan Urajärvellä sijaitseva kartano. Kartanon vuonna 1806 rakennettu kaksikerroksinen päärakennus edustaa empiretyyliä, ja siihen on sisustettu suvun viimeisten edustajien, naimattomien sisarusten Lilly (1849–1917) ja Hugo (1851–1915) von Heidemanin koti 1900-luvun alun asussa. He testamenttasivat kotikartanonsa ylläpidettäväksi kartanomuseona. Kartanon yläkerta on ollut aina asumaton ja kylmillään.


title: Urajärven kartano

text: Rakennus toimii yhä kartanomuseona, joka vaalii lähes 250 vuotta aateliselle von Heideman -suvulle kuuluneen kartanon perinteitä. Urajärven kartanomuseo on yksi maamme vanhimmista kartanomuseoista, avattu vuonna 1928. Museo oli suljettuna 2008–2013 tutkimus- ja kunnostustöiden vuoksi ja avattiin uudelleen kesällä 2013. Museovirasto luopui museon pitämisestä 2016, jonka jälkeen opastustoimintaa on pitänyt Urajärven kartanon ystävät ry. Urajärven kartano on auki yleisölle toukokuusta syyskuuhun.


title: Urajärven kartano

text: Pihapiirissä olevaan sivurakennukseen sisarukset perustivat museon jo elinaikanaan 1900-luvun alussa ja kutsuivat sitä ”muistojen hiljaiseksi taloksi”. Pihapiirissä on myös näköalapaikka Valhalla vuonna 1913 pystytetty puolikaaren muotoisine pylväikköineen.


title: Urajärven kartano

text: Urajärven kartano on luokiteltu Suomen valtakunnallisesti merkittäviin rakennettuihin kulttuuriympäristöihin.


title: Urajärven kartano

text: Urajärven kartano oli yksi viidestä maatilasta, jotka luutnantti Berent Möller otti viljelykseen saatuaan ne lahjoituksina vuonna 1649. Tila oli tuolloin kuuden manttaalin eli 10 700 hehtaarin kokoinen. Vuonna 1672 Möller myi kartanon everstiluutnantti Georg Heidemanille, jonka suvun hallussa kartano pysyi vuoteen 1917.


title: Urajärven kartano

text: Kaikki seitsemän poikaansa menetettyään Georg Heideman adoptoi suvun toisesta haarasta Henrik Julius Heidemanin, jonka pojasta Henrik Jürgen (Georg) Heidemanista (k. 1748) alkaa suvun suomalainen haara. Hänen pojistaan vain Carl Christoffer sai lapsia, kaksi poikaa. Heistä nuorempi, Georg Henrik von Heideman ja hänen vaimonsa Sofia Helena Jandolin ottivat Urajärven asuttavakseen 1789. Kartanonherra sai maanviljelysneuvoksen arvon. Yksi hänen neljästä pojastaan, vänrikki Axel Fredrik von Heideman (1803–1867) oli seuraava Urajärven kartanonherra. Axelin ainoat lapset olivat Lilly ja Hugo, jotka asuivat kartanossa kahdestaan kuolemaansa asti. Lakitiedettä opiskellut Hugo edusti sukuaan säätyvaltiopäivillä ja kuului perustuslakivaliokuntaan, mutta antautui muuten runouden ja musiikin harrastamiselle. Lilly von Heideman toimi englannin kielen opettajana Heinolan ruotsalaisessa reaalikoulussa.


title: Urajärven kartano

text: Sisarukset testamenttasivat kartanon Suomen muinaismuistoyhdistykselle, ja se avattiin yleisölle museona 1928. Taloustilanteensa vuoksi yhdistys vuokrasi 1950-luvulla kartanon suuren kivinavetan Helsingin yliopiston varastokirjastoksi. Kirjastoa laajennettiin ja sen oheen rakennettiin asuntoja henkilökunnalle ja tutkijoille.


title: Urajärven kartano

text: Vuonna 1986 Suomen Muinaismuistoyhdistys luovutti Urajärven kartanon Museovirastolle, joka päätti joulukuussa 2015 sulkea sen. Sulkemisen sijaan opastustoiminta siirtyi Urajärven kartanon ystävät ry:lle, joka on vastannut opastoiminnan hoitamisesta vuodesta 2016 lähtien.


title: Olivan taistelu

text: Olivan taistelu käytiin 28. marraskuuta 1627 Puolan–Ruotsin sodan (1626–1629) aikana Gdańskin sataman ulkopuolella lähellä Danzigin ulkopuolella olevaa Olivan kylää. Taistelu oli Puola-Liettuan laivaston suurin ja viimeinen meritaistelu, ja siinä Puola voitti Ruotsin eskaaderin.


title: Olivan taistelu

text: Ruotsilla oli vahva laivasto, ja se saartoi Itämeren rannikkoa, etenkin Danzigin satamaa. 28. marraskuuta 1627 Puolan laivue ryhtyi taisteluun Ruotsin saartoeskadroonaa vastaan. Puolalla oli runsaasti aluksia, mutta vain neljällä kaljuunalla oli taistelun kannalta merkitystä, muut olivat pienempiä laivoja. Ruotsalaisilla oli pitempi meriperinne, kun taas Puolan laivasto oli perustettu vasta äskettäin.


title: Olivan taistelu

text: Puolan kymmenaluksinen laivue, jota komensi amiraali Arend Dickmann kaljuuna "Sankt Georgessa" ("Święty Jerzy"), oli ankkuroitu Danzigin redille, ja Ruotsin kuuden aluksen eskaaderi purjehti Helin niemimaan suunnasta. Puolalaiset nostivat ankkurin ja riensivät kohti ruotsalaisia, jotka eivät osanneet odottaa sellaista reaktiota. Taistelu jakautui pian kahdeksi yhteenotoksi.


title: Olivan taistelu

text: Puolan lippulaiva "Sankt Georg", jota tuki pienempi laiva "Meerweib" ("Panna Wodna"), hyökkäsi Ruotsin "Tigernin" kimppuun, joka oli amiraali Niels Stiernsköldin lippulaiva. Laivat törmäsivät yhteen, ja puolalaiset merisotilaat nousivat "Tigernille" ja valtasivat sen. Samaan aikaan Puolan vara-amiraalin laiva, pieni kaljuuna "Meerman" ("Wodnik") hyökkäsi suuremman "Solenin" ("Aurinko") kimppuun. "Solenin" kapteeni kuitenkin räjäytti laivansa mieluummin kuin salli sen valtausta. Loput neljä ruotsalaista laivaa pakenivat, eikä Puola ryhtynyt takaa-ajoon. Molemmat amiraalit kuolivat taistelussa.


title: Olivan taistelu

text: Puolan hovi propagoi taistelua laajasti. Syntyi myös sanonta: ”Sinä päivänä aurinko laski puolelta päivin”, jolla viitattiin ruotsalaisen "Solen"-aluksen upottamiseen.


title: Olivan taistelu

text:
Puolan laivat:
"Lähteissä aluksista käytettiin alkuperäisiä saksankielisiä nimiä, mutta nykyisin ne tunnetaan Puolassa käännetyillä puolankielisillä nimillä."Ruotsin laivat:


title: Pina

text: Pina (, ) on 39 kilometriä pitkä Pripetin vasen sivujoki Valko-Venäjän Brestin alueella, Drahitšynin, Ivanavan ja Pinskin piireissä sekä Pinskin kaupungissa.


title: Pina

text: Joen nykyinen pääuoma on kokonaisuudessaan säännösteltyä vesistöä. Pinan aiempi uoma on erotettavissa paikoin vesitieksi rakennetun Dneprin–Bugin kanavan eteläpuolella. Myöhemmin ruopattu Pina muodostaa osan pääkanavaa ja yhtyy Dneprin sivuhaara Pripetiin Pinskin kaupungissa. Osana kanavaa, Pinan uoman leveys on 50–65 metriä.


title: Pina

text: Joella on tehty hydrologisia mittauksia vuodesta 1922 lähtien. Joen valuma-alue kattaa noin 2 235 km. Valuma-alue on alavaa, osaksi soista maastoa. Järviä on 1 % valuma-alueen pinta-alasta. Joen keskimääräinen vietto on pieni ja virtaus yleensä heikko. Alajuoksulla Pinskissä virtaus voi matalan veden aikaan kääntyä yläjuoksua kohti. Veden laatu kärsii Pinskissä teollisuuden jätevesipäästöistä.


title: Pina

text: Joen tärkeimpiä sivuhaaroja ovat vasemmanpuolinen (pohjoinen) Njaslutša eli Nesluha () ja oikeanpuolen (etelän) useat kanavauomat.


title: Espanjan ympäriajo 2011

text: Espanjan ympäriajo 2011 oli järjestyksessään 66. maantiepyöräilyn Espanjan ympäriajo. Se käytiin 3 295 kilometrin matkalla Benidormista Madridiin 20. elokuuta – 11. syyskuuta 2011. Kilpailun reitti kulki Baskimaan kautta ensimmäisen kerran 33 vuoteen. Sen sijaan Katalonia ja Pyreneet eivät kuuluneet reitille. Kilpailu sisälsi kuusi vuorenhuipulle päättyvää etappia, yhden joukkueaika-ajon ja yhden henkilökohtaisen aika-ajon. Kokonaiskilpailun voitti Juan José Cobo 13 sekunnin erolla Christopher Froomeen, Bradley Wiggins sijoittui kolmanneksi. Bauke Mollema voitti pistekilpailun, David Moncoutié mäkikirikilpailun, Cobo yhdistelmäkilpailun ja Geox-TMC joukkuekilpailun.


title: Espanjan ympäriajo 2011

text: Kilpailussa olivat mukana kaikki 18 Pro-tason joukkuetta ja lisäksi neljä villin kortin saanutta Continental-tason tallia.


title: Espanjan ympäriajo 2011

text: Lähde: Cyclingnews


title: Anders Holmberg

text: Anders Holmberg (s. 4. syyskuuta 1984) on ruotsalainen suunnistuksen MM-mitalisti.


title: Anders Holmberg

text: Nuorten MM-kilpailuissa 2002 Holmberg saavutti viestipronssia. Aikuisten MM-kilpailuissa hän saavutti Savoiessa 2011 sprintissä hopeaa ja suunnisti aloitusosuuden pronssia ottaneessa viestijoukkueessa. Lausannen MM-kilpailuissa 2012 hän saavutti viestissä toistamiseen pronssia ja Sotkamon MM-kilpailuissa 2013 hopeaa.


title: Anders Holmberg

text: Seuratasolla hän edustaa Järla IF:ää.


title: ORP Kaszub (1986)

text: ORP Kaszub on Puolan merivoimien korvetti, joka otettiin palvelukseen 1987. Alus on ainoa valmistunut projekti 620 tyyppinen alus ja samalla se on ensimmäinen Puolassa valmistettu valtamerikelpoinen sotalaiva.


title: ORP Kaszub (1986)

text: Aluksen suunnittelu aloitettiin 1971, mutta sen köli laskettiin vasta 9. kesäkuuta 1984. Alus laskettiin vesille 4. lokakuuta 1986 ja se valmistui 15. maaliskuuta 1987. Alkuperäisen suunnitelman mukaan luokkaan piti valmistua seitsemän alusta, mutta ainoastaan "ORP Kaszub" valmistui.


title: ORP Kaszub (1986)

text: Alus oli laivaston koealuksena, kunnes se siirrettiin merivartiostolle 1990. Alus palasi laivaston hallintaan tammikuussa 1991. Syyskuussa 1991 aluksen etukannelle asennettiin 76 millimetrin AK-176 tykkitorni ilman tulenjohtojärjestelmää.


title: Kuntoarvio

text:
Kuntoarvio on arvio, jonka tarkoitus on kertoa kiinteistön omistajalle talon sen hetkinen kunto ja korjaustarpeet. Kuntoarvioon yleensä liitettävä pitkä aikavälin kunnossapitosuunnitelma PTS kertoo myös korjausten suositeltavat ajoitukset sekä päivän hintatasoon laaditun kustannusarvion arvioiduilla korjausmenetelmillä kymmeneksi vuodeksi eteenpäin.
Kuntoarvion laatiminen on osa suunnitelmallista kiinteistönpitoa, jolloin tuleviin remontteihin voidaan varautua ennalta, eikä mahdolliset korjaukset tule yllätyksenä.


title: Kuntoarvio

text: Kuntoarvio laaditaan julkaistujen ohjeiden ja KH-korttien mukaisesti. Kuntoarvioissa tarkastellaan näiden ohjeiden määrittelemässä laajuudessa kiinteistön energiataloudellista kuntoa, sisäolosuhteita, terveellisyyttä ja turvallisuutta sekä ehdotetaan tarvittaessa niihin liittyviä korjaustoimenpiteitä.


title: Kuntoarvio

text: Kuntoarvion kiinteistötarkastus perustuu pääosin aistinvaraisiin asiantuntijahavaintoihin ja ainetta rikkomattomiin menetelmiin. Tarvittaessa suoritetaan eräitä keveitä mittauksia. Kuntoarvio on nimensä mukaisesti asiantuntija-arvio, johon ei sisälly tarkempaan kunnon selvittämiseen tähtääviä tutkimuksia tai mittauksia. Koska kaikkia kohteita tai niiden kuntoon vaikuttavia seikkoja ei aina voida tarkastaa eikä luotettavasti arvioida aistinvaraisesti, kuntoarvioija voi tarvittaessa suositella jollekin osa-alueelle erillisen kuntotutkimuksen tekemistä. Näin saadaan luotettavaa tietoa kyseisen kohteen kunnosta, korjaustarpeista ja soveltuvista korjausmenetelmistä. Kuntotutkimusten suorittamisesta on julkaistu erillisiä ohjeita useilta kiinteistötekniikan alueilta.


title: Kuntoarvio

text: Normaalisti kuntoarvion laadintaryhmään kuuluu kolme asiantuntijaa, joiden erikoisalat ovat rakennustekniikka, LVI-tekniikka ja sähkötekniikka. Erikseen sovittaessa kuntoarviota voidaan laajentaa siten, että myös hisseille suoritetaan asiantuntijatarkastus. Tällöin kuntoarvion tekoon osallistuu neljäs asiantuntija. Tilaajan kannattaa tilata kuntoarvio kokonaispakettina yhdeltä taholta, joka kokoaa tarvittavan työryhmän.


title: Kuntoarvio

text: Ennen kuntoarvion toteuttamista olisi hyödyllistä toteuttaa talossa asukaskysely. Kysely antaa monenlaista käyttökelpoista lähtötietoa kuntoarvion laatijoille. Yleensä asukaskyselyssä on kysymyksiä mm. mahdollisista lämpötila- ja veto-ongelmista, asunnoissa olevista rakenteiden tai LVIS-järjestelmien vioista sekä yhteistilojen toimivuuteen tai turvallisuuteen liittyvistä epäkohdista. Asukaskyselyn voi tehdä isännöitsijä tai erikseen sovittaessa myös kuntoarvioija. Kuntoarvio-ohjeissa on julkaistu malleja asukaskyselylomakkeista.


title: Kuntoarvio

text: Kuntoarvion tilaamisesta, toteuttamisesta ja raportin laatimisesta on julkaistu yleiset ohjeet. Ohjeiden mukaisen kuntoarvion laadintatyölle myönnetään korjausavustusta.


title: Kuntoarvio

text: Energiatodistus


title: Kuntoarvio

text: Vapaaehtoinen korkeintaan kuuden asunnon rakennuksille, muille pakollinen. Apuväline energiatehokkuuden arviointiin ja parannuskeinojen etsintään.


title: Kuntoarvio

text: Laajennettu energiataloudellinen selvitys


title: Kuntoarvio

text: Vaaditaan osana määrämuotoista kuntoarvioita. Kuntoarvioavustuksen saaminen edellyttää selvityksen tekemistä.


title: Kuntoarvio

text: Kartoitus


title: Kuntoarvio

text: Kiinteistön jonkin ongelman tai vaurion syyn selvittäminen mittalaittein. Kartoitusraportin laativat asiaan perehtyneet asiantuntijat.


title: Kuntoarvio

text: Kunnossapitosuunnitelma


title: Kuntoarvio

text: Laaditaan kuntoarvion ja tarvittaessa kuntotutkimuksen pohjalta. Määritellään suositeltavat kunnossapito- ja korjaustoimenpiteet kiinteistön alkuperäisen kunnon ylläpitämiseksi.


title: Kuntoarvio

text: Kunnossapitotarveselvitys


title: Kuntoarvio

text: Vuosittain asuntoyhtiön tilinpäätöskokouksessa esitettävä asiakirja seuraavien viiden vuoden kunnostustarpeesta. Ei määrämuotoista lomaketta, mutta Kiinteistöliitto on julkaissut suosituksen käytettävästä lomakkeesta. Hallituksen ja isännöitsijöiden laatima. Ei yksinään riitä korjaushankkeista päättämiseen.


title: Kuntoarvio

text: Kuntoarvio


title: Kuntoarvio

text: Kiinteistön tilojen, järjestelmien tai osien kunnon selvitys aistinvaraisesti, määrämuotoinen raportti. Tekijänä rakennus- ja talotekniset asiantuntijat. Liitteenä PTS.


title: Kuntoarvio

text: Kuntotarkastus


title: Kuntoarvio

text: Tehdään asuntokaupan yhteydessä omakotitaloihin tai osakkeisiin. Selvittää rakennusteknisen kunnon, korjaustarpeet ja mahdolliset terveys- ja turvallisuusriskit. Kokemusperäinen tutkimus, haastattelut ja esimerkiksi kosteusmittaukset. Tekijänä rakennustekninen asiantuntija.


title: Kuntoarvio

text: Kuntotutkimus


title: Kuntoarvio

text: Kiinteistön rakennusosan tai järjestelmän tarkempi tutkimus vaurion syyn selvittämiseksi. Rakenteita rikkova. Liitetään toimenpide-ehdotus. Rakennus- ja taloteknisten asiantuntijoiden ja laboratorioiden tekemä.


title: Kuntoarvio

text: PTS


title: Kuntoarvio

text: Pakollinen pitkän aikavälin kiinteistön kunnossapitosuunnitelma, joka liitetään kuntoarvioon. Taloyhtiön hallintoelimet hyväksyvät. Kokonaiskuva korjaustarpeiden aikatauluista ja kuluista.


title: Kuntoarvio

text: Taloyhtiön kuntotodistus®


title: Kuntoarvio

text: Taloyhtiön kunto tähdin pisteytettynä. Perustuu kuntoarvioon. Antaa selkeästi tietoa mahdollisista tulevista korjauksista yhtiössä. Vapaaehtoinen.


Ratapyöräilyn maailmanmestaruuskilpailut 2011 järjestettiin Omnisport Apeldoorn -areenalla Apeldoornissa, Alankomaissa 23.–27. maaliskuuta 2011. Kilpailujen ohjelmassa oli kymmenen lajia miehille ja yhdeksän naisille.


title: Ratapyöräilyn maailmanmestaruuskilpailut 2011

text: Ranskan Grégory Baugé menetti kultamitalinsa miesten eräajossa ja Ranskan joukkue Baugé, Michaël D'Almeida ja Kévin Sireau joukkuesprintissä, kun Baugén tulokset joulukuusta 2010 joulukuuhun 2011 hylättiin hänen jäätyään pois dopingtestistä.


text: Lähde: tissottiming


title: Orkan-luokka

text: Orkan-luokka eli projekti 660 (NATO: Sassnitz-luokka) on Puolan merivoimien 1992 palvelukseen otettu ohjusveneluokka, johon kuuluu kolme alusta.


title: Orkan-luokka

text: Alun perin projekti suunniteltiin Itä-Saksan laivastolle nimellä projekti 660, jolloin se sai myös Nato nimensä Sassnitz-luokka. Saksojen yhdistyttyä Puola osti keskeneräiset alusten rungot VEB Peenewerftin telakalta Wolgastista ja työ saatettiin loppuun Gdanskin pohjoisella telakalla.


title: Kunnossapitotarveselvitys

text:
Kunnossapitotarveselvitys tarkoittaa kirjallista selontekoa, jossa asunto-osakeyhtiön hallitus selvittää yhtiön rakennusten ja kiinteistöjen kunnossapitotarpeen. Hallitus esittelee selvityksen yhtiökokoukselle. Asunto-osakeyhtiölaki sisältää säännöksen kunnossapitotarveselvityksestä.
Kunnossapitotarveselvitykseen on kirjattava ainakin ne korjaustarpeet, jotka vaikuttavat olennaisesti asunto-osakeyhtiön asuntojen käyttämiseen, yhtiövastikkeeseen tai muihin osakkaan kustannuksiin. Tällaisia toimenpiteitä ovat esimerkiksi ikkuna-, julkisivu- ja putkiremontti.


title: Kunnossapitotarveselvitys

text: Selvitys kattaa seuraavat viisi vuotta yhtiökokouksesta lukien. Jos viiden vuoden aikana ei ole tarvetta edellä mainitun kaltaisille korjaustoimenpiteille, riittää, että tilanne todetaan selvityksessä. Korjaustarpeita ei siis tarvitse keksiä väkisin.


title: Kunnossapitotarveselvitys

text: Taloyhtiön hallituksen voi olla tarpeen hankkia selvityksen tueksi asiantuntijalausunto, kuten kuntoarvio, kuntotutkimus tai pitkän tähtäimen suunnitelma.


title: Kunnossapitotarveselvitys

text: Kunnossapitotarveselvityksen tarkoituksena on kiinnittää taloyhtiön hallinnossa toimivien henkilöiden (hallituksen jäsenet, isännöinti, tilin- tai toiminnantarkastaja sekä osakkeenomistajat) huomio pitkäjänteiseen kiinteistönpitoon ja tulevien toimenpiteiden rahoituksen järjestämiseen. Kunnossapitotarveselvityksen ansiosta kiinteistön kunnon seuranta ja hoito on järjestäytyneempää ja määrätietoisempaa. Samalla myös osakas saa ajankohtaista tietoa omaisuutensa kunnosta.


title: Projekti 206FM

text: Projekti 206FM (NATO: Krogulec-luokka) on Puolan merivoimien kotimaassa valmistettu miinantorjunta-alusluokka, johon piti kuulua 15 alusta. Ainoastaan kaksitoista niistä valmistui 1962-1967 moottoreiden heikon saatavuuden, taloudellisten ja teknisten ongelmien vuoksi. Vuoden 1980 jälkeen osa aluksista varustettiin kahdella kaksiputkisella 23 millimetrin ZU-23-2 ilmatorjuntatykillä sekä kahdella neliohjuksisella SA-N-5 ilmatorjuntaohjustenlaukaisujärjestelmällä.


title: Kenan rautatieasema

text: Kenan rautatieasema () on Liettuan pääkaupunki Vilnan itäpuolella Vilnan kunnallispiirissä sijaitseva, Liettuan rautateille kuuluva, samalla Liettuan raja-asemana toimiva rautatieasema Valko-Venäjän rajan läheisyydessä. Sinne on rautateitse 29 kilometriä Vilnan keskusrautatieasemalta.


title: Kenan rautatieasema

text: Lähin rautateiden asema Valko-Venäjän puolella on raja-asema Hudahai (eli Gudogai) Astravetsin hallintopiirissä. Sieltä pikajunat jatkavat tyypillisesti Maladzetšnan risteysaseman kautta Minskiin ja mahdollisesti eteenpäin Valko-Venäjällä, Venäjälle tai Ukrainaan.


title: Sheena Easton

text: Sheena Easton (oik. Sheena Shirley Orr) (s. 27. huhtikuuta 1959 Bellshill, Skotlanti) on skotlantilaissyntyinen yhdysvaltalainen laulaja. Easton tuli ensin tunnetuksi brittiläisestä TV-ohjelmasta "The Big Time" ja sai sen jälkeen levytyssopimuksen EMI Recordsille.


title: Sheena Easton

text: Hänen hittejään ovat muun muassa 1980-luvun alun ”Morning Train (9 to 5)”, joka nousi USA:n Hot 100 -listan ykköseksi, sekä Bond-sävelmä ”For Your Eyes Only”. Britanniassa hänellä oli kolme Top 10 -hittiä. Easton sai vuonna 1982 Grammy-palkinnon parhaana uutena artistina.


title: Sheena Easton

text: 2000-luvulla Easton on keskittynyt pääasiassa näyttelemiseen.


title: Sheena Easton

text: Sheena Easton syntyi skottilaiseen työläisperheeseen ja opiskeli näyttelijäntyötä Royal Scottish Academy of Music and Drama -oppilaitoksessa. Hänen ensimmäinen aviomiehensä (1978–1979) oli laulaja-näyttelijä Sandi Easton, toinen musiikkimanageri Robert Light (1984–1985), kolmas tuottaja-ohjaaja Tim Delarm (1997–1998) ja neljäs plastiikkakirurgi John Minoli (2002–2004). Hänellä on kaksi lasta. Easton sai Yhdysvaltojen kansalaisuuden 1992.


title: Edit Wahlbeck

text: Edit Wahlbeck (o.s. "Bergström", 1876 Turku – 14. kesäkuuta 1932 Helsinki) oli suomalainen opettaja ja ruotsin kielellä kirjoittanut näytelmäkirjailija.


title: Edit Wahlbeck

text: Wahlbeck valmistui kansakoulunopettajaksi Tammisaaren opettajaseminaarista. Hän toimi opettajana Siuntion yksityisessä kansakoulussa vuoteen 1907 saakka. Wahlbeck oli perustamassa Korsholman nuorisoseuraa ja toimi puhujana ja lausujana.


title: Elisabeth Löfgren

text: Maria Elisabeth (Betty) Löfgren (o.s. "Avellan", 6. huhtikuuta 1851 Kemiö – 5. helmikuuta 1931 Helsinki) oli suomalainen opettaja, suomentaja ja naisasialiikkeen pioneeri.


title: Elisabeth Löfgren

text: Löfgrenin vanhemmat olivat kamreeri Karl Christian Avellan ja Maria Gustafva Ekman. Hän sai kasvatuksensa Ruotsissa, kävi tyttökoulun ja työskenteli sitten puhtaaksikirjoittajana, Helsingin ruotsalaisen tyttökoulun suomen kielen opettajana ja kirjallisuuden suomentajana.


title: Elisabeth Löfgren

text: Mentyään naimisiin 1871 Uuden Suomettaren päätoimittajan Viktor Löfgrenin (myöh. Lounasmaa) (k. 1909) kanssa hän jatkoi kirjoittamista julkaisten artikkeleita Uudessa Suomettaressa nimimerkillä. Hän suomensi tekstejä myös Suomalaiselle teatterille.


title: Elisabeth Löfgren

text:
Löfgren oli 1884 mukana perustamassa Suomen Naisyhdistystä ja toimi sen ensimmäisenä puheenjohtajana 1884–1889, suunnitellen yhdistyksen käytännöllis-aatteellisen ohjelman.Hän osallistui myös Helsingin suomalaisen yhteiskoulun perustamiseen, joka oli alallaan ensimmäinen. Omalla nimellä :
Nimimerkillä "E.":


title: Selma Granberg

text: Selma Cecilia Granberg (17. joulukuuta 1885 Helsinki – 7. syyskuuta 1933 Helsinki) oli suomalainen ruotsin kielellä kirjoittanut kirjailija.


title: Veikselinhaffin taistelu

text: Veikselinhaffin taistelu () käytiin 15. syyskuuta 1463, jolloin Preussin liittokunta ja Puolan yhdistynyt laivasto kukistivat Saksalaisen ritarikunnan laivaston.


title: Veikselinhaffin taistelu

text: Saksalaisen ritarikunnan suurmestarin Ludwig von Erlichshausenin johtama laivasto pyrki auttamaan Veikselin varrella sijaitsevaa piiritettyä Mewen (Gniew) kaupunkia. Vaikka torjuneella yhdistyneellä laivastolla oli vähemmän aluksia, sillä oli Hansa-liiton jäsenenä purjehduskokemusta ja se sai siten kuitenkin voiton ja Veikselin hallinnan.


title: Arthur Sjöblom

text: Arthur Henrik Alexander Sjöblom (30. huhtikuuta 1870 Hamina – 9. tammikuuta 1933 Helsinki) oli suomalainen toimittaja ja ruotsin kielellä kirjoittanut kirjailija. Hän käytti nimimerkkejä "Tom" ja "Sam".


title: Arthur Sjöblom

text: Sjöblom toimi aluksi rautatievirkailijana vuodesta 1889. Hän oli kirjakauppiaana 1893–1904 ja työskenteli sitten Hufvudstadsbladetin toimittajana 1900–1933. Hän avusti Fyren- ja Kerberos-nimisiä pilalehtiä ja oli päätoimittajana Veckans Krönika-lehdessä 1903–1914 ja Kerberos-lehdessä 1919–1921. Sjöblom kirjoitti myös pakinoita Aftonposten-lehteen ja toimi Nya Pressenin teatteriarvosteilijana.


title: Huoltokirja

text: Huoltokirja on kiinteistökohtaisesti laadittu tiedostokokonaisuus, joka sisältää muun muassa kiinteistön hoidon, huollon ja kunnossapidon lähtötiedot, tavoitteet ja tehtävät sekä niiden ajoitukset ja ohjeet.


title: Huoltokirja

text: Maankäyttö- ja rakennuslain mukaan huoltokirja on laadittava sellaisiin uudisrakennuskohteisiin tai rakennuslupaa vaativiin korjauskohteisiin, joita käytetään pysyvään asumiseen tai työskentelyyn. Huoltokirjan laatimista ja käyttöönottoa suositellaan myös käytössä oleville rakennuksille, koska se kannustaa ennakoivaan kiinteistönpitoon, jolla voidaan saavuttaa huomattavia säästöjä kiinteistön elinkaaren aikana.


title: K. G. Blomberg

text: Karl Gustaf Blomberg (5. marraskuuta 1856 Inkoo – 18. huhtikuuta 1933 Helsinki) oli suomalainen ruotsin kielellä kirjoittanut runoilija.


title: Cannes Man

text: Cannes Man on vuonna 1996 kuvattu itsenäinen komediaelokuva. Elokuvan pääosia näyttelevät Seymour Cassel, Francesco Quinn ja Rebecca Broussard. Elokuvassa nähdään myös monia tuttuja näyttelijöitä tekemässä cameoroolin omana itsenään: Johnny Depp, Ann Cusack, John Malkovich, Benicio del Toro, Kevin Pollak jne. Elokuvan on ohjannut Richard Martini, joka itsekin esiintyy elokuvassa. Elokuva julkaistiin suoraan DVD:lle monissa maissa.


Irakin sota vuoden 2003 hyökkäyksen jälkeen oli Irakissa vuonna 2003 Halukkaiden koalition tekemän hyökkäyksen tuloksena jatkunut konflikti. Erilaisia poliittisesti ja uskonnollisesti motivoituneita vastarinta- ja terroristiryhmiä toimi maassa liittoumaa ja Irakin hallitusta vastaan. Vastarintaryhmiin kuuluvat sissit taistelivat liittoumaa vastaan ja keskenäänkin. Pommi-iskut ja muut väkivallanteot olivat valtauksen jälkeen 2000-luvulla lähes päivittäisiä ja uhreista suurin osa oli yleensä siviilejä. Jotkut iskut vaativat jopa yli sata kuollutta kerrallaan. Eniten vastarintaliikkeen iskuja tehtiin sunnimuslimien asuttamilla alueilla Irakin keskiosissa.


title: Irakin sota vuoden 2003 hyökkäyksen jälkeen

text: Vuosina 2006–2007 maa oli sisällissodan partaalla lähinnä šiiojen ja sunnien välienselvittelyn takia. Tämä johtui osin siitä, että Irakin uusi hallinto koostuu suurimmaksi osaksi šiiamuslimeista.


text: Se oli alkanut äärisuunnien tekemistä terrori-iskuista, jotka šiiojen kuolemanpartiot usein kostivat sunnisiviileille, joilla ei ollut mitään tekemistä niiden kanssa. Monet liittouman vastatoimet kapinallisia vastaan onnistuivat melko kehnosti. Irak rauhoittui jossain määrin, kun liittouma otti käyttöön uuden taktiikan vuonna 2007. Liittouman joukot lähtivät Irakista 2010–2011.


text: Vastarintaryhmät ja terroristit toimivat silti vielä vuonna 2011.


text: 1. toukokuuta 2003 Yhdysvaltain presidentti George W. Bush julisti suuret taistelut päättyneiksi, mutta sanoi myös että vastassa oli yhä vaikea työ. 6. toukokuuta Yhdysvallat asetti Irakin johtoon L. Paul Bremerin, joka oli siviili. 13. kesäkuuta Yhdysvallat otti hallintoon mukaan irakilaisia.


text: L. Paul Bremer luovutti hallinnon Yhdysvaltain tukemalle Irakin väliaikaiselle hallitukselle 28. kesäkuuta 2004. Yhdysvaltojen ja muiden koalitioon kuuluvien maiden sotilaita oli kuitenkin edelleen maassa ja ne olivat aktiivisesti osallisina konfliktissa.


text: Konflikti jatkui yhä, kun erilaiset poliittiset oppositioryhmät taistelivat liittouman joukkoja, Irakin hallitusta ja toisiaan vastaan yleensä pienellä teholla mm terrorismin ja sissisodan keinoin.


text: Irakin vastarinta sai alkunsa monesta lähteestä. Irakin eteläosan šiiat olivat jo alun alkaen maata johtanutta Saddamin hallintoa vastaan ja näiden ääriainekset vastustivat myös miehittäjien pystyttämää uutta hallintoa. Kun amerikkalaiset erottivat baath-puolueen jäseniä viroistaan, nämä jäivät usein työttömiksi ja kääntyivät maan hallintoa vastaan. Entiset Saddamin armeijan jäsenet loivat vastarintaa sunnikolmioksi kutsutulle alueelle. Saddam oli päästänyt vankilasta rikolliset vapaaksi, ja nämä loivat turvattomuutta ja levottomuutta Irakiin. Sunnien keskuuteen syntyi uskonnolliselta pohjalta toimivia aseryhmiä. Niin sanotut jihadistit olivat muualta maahan tulleita sunnilaisia terroristeja, jotka myöhemmin liittyivät monesti al Qaidaan. Miehityshallinto erotti baathisteja viroistaan, hajotti armeijan ja aiheutti tehtaiden sulkamisia synnyttäöen kymmeniä tuhansie uuteen hallintoon tyytymättömiä. Yhdysvaltain miehitysjoukkojen otteet olivat ainakin ajoittain ja paikoin kovia ja jopa epäoikeudenmukaisia, että ne synnyttivät vihaa kansassa.


text: Yhdysvaltain armeija metsästi tappaen ja vangiten n 200 baath-puolueen johtohenkilöä surmaten 22. heinäkuuta 2003 Saddamin pojat Udayn ja Qusayn. Koska baath-puolue oli ollut niin laaja, liittouma ei tietenkään kyennyt kukistamaan sitä täysin. Alussa vastarintaa tekivät Irakissa lähinnä baath-vetoisen salaisen poliisin ja armeijan rippeiden luomat sissiryhmät. 28. huhtikuuta Saddamin syntymäpäivänä muutama sata miestä, naista ja lasta osoitti mieltään miehittäjiä vastaan. Irakilaiset sanoivat mielenosoittajien olleen aseettomia, vaikka lähistön kaduilla ammuskeltiinkin. Yhdysvaltain sotilaat sanoivat nähneensä joillain mielensoittajilla Kalašnikov AK-47-rynnäkkökivääreitä, joilla nämä ammuskelivat. Fallujan pormesterin mukaan väkijoukossa oli Saddamin hallintoa hajalavia provokaattoreita, jotka ampuivat Yhdysvaltain sotilaita kohti ja pakenivat nopeasti pois. Joka tapauksessa Yhdysvaltain joukot avasivat tulen tappaen yli kymmenen ja haavoittaen kymmeniä muita. Tämä välikohtaus käynnisti väkivaltaisen kapinoinnin Fallujassa.


text: Toukokuussa liittouman luoma miehityshallinto lakkautti baath-puolueen ja erotti monia sen jäseniä viroistaan, mikä jätti monia baathisteja työttömiksi ja tyytymättömiksi. Saddamia kannattavat baathistit ja häntä vastustavat sunninationalistit alkoivat kesällä 2003 toimia enevissä määrin eniten Fallujassa, mutat myös mm Tikritissä ja Mosulissa.


text: Vastarintaryhmät hyökkäilivät liittouman partioita vastaan. Yhdysvaltain irakin joukkojen komentaja myönsi käyvänsä sotaa sissejä vastaan 16. kesäkuuta 2003. Yhdysvaltain vastatoimet mm levottomassa al Anbarin provinssissa olivat yleensä epäonnistuneita ja niissä kuoli irakilaissiviilejä, joita oli monesti taistelutilanteessa vaikea erottaa terroristeista ja vastarintamiehistä. Tämä lisäsi sunnien keskuudessa liittouman vastustusta.


text: Yhdysvallat pyrkivät monesti vastamaan kovemmin ottein kapinallisten hyökkäykseen mm kranaatinheitintuli kostetiin raskaalla tykistöllä, pudottamalla pommeja ilmasta asekätköihin jne.


text: Yhdysvaltain sotilaat olivat monesti tavallista väestöä kohtaan tylyjä, saattoivat sisään tulleessaan hajotata oven ja yöllä ravistella hereilla miehen, jolla ei ollut mitään tekemistä vastarinnan kanssa. Sotilaat myös rikkoivat joissain tapauksissa törkeästi ihmisoikeuksia. Eräässä ilmi tulleessa tapauksessa myöhään marraskuussa 2003 amerikkalaiset sotilaat tunkivat hakkaamisten ja kuulustelujen jälkeen irakilaisen 56-vuotiaan kenraalimajurin Abed Hamed Mowhoushin makuupussiin sidottuna ja hakkasivat hänet kuoliaaksi


text: Yhdysvallat vangitsi Saddamin maakuopasta 13. joulukuuta 2003. saddamin kohtelu herätti vihaa ja mielensoituksia al Anbarin provinssissa Fallujassa ja Ramadissa. Näihin aikoihin vastarinta siirtyi baathisteilta enemmän islamilaisille pyhän sodan kannattajille.


text: Nämä jihadistit olivat vain osin ulkomaisita koostuvia terrori-iskuja tekeviä sunniryhmiä. Jihadistit hyökkäsivät alussa ulkomaisia kohteita vastaan. Ensimmäinen jihadistien pommi, ei-itsemurhatyyppinen räjähti Jordanian suurlähetystössä. Pian tämän jälkeen ensimmäinen terroristien itsemurhahyökkäys kohdistui YK:n avustusryhmän päämajaan Bagdadissa 19. elokuuta 2003. Irakin al Qaidan johtaja Abu Musab Zarqawi väitti tehneensä iskun, mutta varmaa tämä ei ole. Kymmenen päivän päästä johtava šiiapoliitikko Ayatollah Mohammed Baqr al Hakim kuoli autopommi-iskussa 90 muun kanssa, mistä monet šiiat syyttivät Saddamin tukijoita. Yhdysvaltain armeija vangitsi 13. joulukuuta 2003 Saddam Husseinin, joka oli piileksinyt maakuopassa pienessä Ad-Dawrin maaseutukaupungissa Tikritin lähellä.


text: Irakin sodassa olleet kertovat sodan arjesta. Pommi tai hyökkäys saattoi tapahtua missä vain, milloin vain. Sodan pahimpana aikana Bagdadissa alaskettiin tyypillisesti yli 10 erilaatuista hyökkäystä. Irakin sodassa olivat ainaisena vaarana tienvarsipommit, autopommit, muut itsemurhapommittajat, kranaatinkehitinhyökkäykset esim lähetystöön kuorma-autoista joissa pressu paljastettiin vain ampumisen ajaksi. Alussa tuottivat ongelmia myös amerikkalaiset kouluttamattomat tai huonosti koulutetut yksityisten turvayritysten "cowboyt" jotka olivat vaarallisia myös amerikkalaisille. Amerikkalaisten varustus sotilaiden ja koulutus olivat osin kehnoja. Suurin osa sotilasajoneuvoista oli panssaroimattomia, ja sotilas ei välttämättä edes purkaa ja koota henkilökohtaista rynnäkkökivääriään.


text: Vuosi 2004 merkittsi vastarinnan vakiintumista Irakissa. Fallujassa käytiin keväällä kovia taisteluja joissa kuoli 40 amerikkalaista. Etelä-Irakissa mm. Najafissa šiiat nousivat, ja englantilaisten oli supistettava partiointialuettaan Basrassa. Bagdadissa nousi paikallinen militia. Yleisesti ottaen, hyökkäykset liittoumaa vastaan olivat kasvussa. YK:n turvallisuusneuvosto päätti päätöslauselmallaan siirtää maan hallinnan irakilaisille, vaikka liittouman joukkojen oli pysyttävä maata levottomuuksien takia. Kesällä vuonna 2004 liittouman luoma sen kansalaisista koostuva miehityshallinto yritti nostaa seuraajakseen pääministeriksi ensin Ahmed Chalabin, ja sitten vain hiukan suositumman entisen baathistin Iyad Allawiin. Amerikkalaiset tunkautuivat taas fallujaan marras-joulukuussa 2004. Tämä hyökkäys oli onnistunut, amerikkalaiset tappoivat noin 2000 kapinallista, mutta 92 yhdysvaltain armeijan sotilasta kuoli ja muutama sata haavoittui tässä amarikkalaiseten kananlta sodan verisimmässä taistelussa siihen asti. samoihin aikoihin kurdit ja yhdysvaltain armeija valtasivat mosulin, taistelu sielläkin tuotti amerikkalaislle melko suuret tappiot. CIA varoitti Bushia monta kertaa vuonna 2004, että maa olisi luisumassa sisällissotaa kohti, mitä Bush ei uskonut. Vuoteen 2004 mennessä Irakin vastarinta kohdistui lähinnä miehittäjiin, ja vuoden lopussa liittouman joukkojen komentaja kenraali Casey sanoi, että liittouman tulisi painottaa irakilaisten koulutukseen eikä taisteluun irakilaisia vastaan.


text: Vuonna 2005 järjestetiin Irakissa parlamentti- ja parustuslakivaalit. Parlamenttivaalit voitti šiiojen puolue ja kurdien puolue. Perustuslakia kannatti 79 % äänetäneistä, mutta moni sunni äänesti perustuslakia vastaan tai boikotoi vaaleja.


text: Irakissa tehdyn gallupin mukaan puolet irakilaisista hyväksyi hyökkäykset liittouman joukkoja vastaan, sunneista näitä hyökkäyksiä kannatti 88 %. Sunneistakin terrorismia vastusti 96 %.


text: Vuonna 2005 väkivalta kiihdytti ja oli yhä voimakkainta "sunnikolmiossa" jonka rajaa suunnilleen Bayj-Bagdad-ar Ramadi. kolmion sisään osuvat mm Tikrit, al Fallujah ja Samarra. Vuonna 2005 tapahtui runsaasti pommi-iskuja.


text: Maaliskuussa 2006 Yhdysvaltain joukot aloittivat runsain miehin Operaatio Swarmerin Samarran seuduilla tarkoituksenaan kukistaa alueen vastarinta. Asekätköjä löytyikin, muttei merkittävää vastarintaa.


text: Irakin al Qaida levittäytyi enimmäkseen Länsi-Bagdadiin mm sillä varjolal että se suojeli näitä äärišiiojen kuoleamnpartiolta. Irakin al qaida alkoi väkivaltaisesti puhdistaa valtaamiaan kaupunginosia šiioista ja kristityistä, mutta surmasi myös sunnejakin.


text: Äärišiiojen ja äärisunnien sisällisota alkoi äärisunnien tekemistä terrori-iskuista, jotka kohdistuivat šiiojen merkkinoille ja uskonnollisiin kokoontumisin. Kun äärisunnien terroristit räjäyttivät šiiojen temppelin 22. helmikuuta 2006 Samarrassa, pari vuotta kärsivällisinä olleet šiiat kostivat raivoisalla väkivallalla ja tavallisiin sunneihin kohdistetulla painostuksella ja karkoituksilla.


text: Eri ryhmien harjoittama väkivalta oli Irakissa huipussaan vuosina 2006–2007 mikä näkyi selvästi lisääntyneenä siviilien ja liittouman sotilaiden kuolemina.


text: Šiiat karkoittivat sunneja monilta Bagdadin alueilta väkivallalla uhaten.


text: Väkivalta kiihtyi syksyllä 2006, jolloin pakolaisuus lisääntyi maan sisällä ja maasta pois. Alettiin puhua jo sadoista tuhansista kuolleista..


text: Kun keväällä 2008 Yhdysvaltain hyökkäyksestä Irakiin oli kulunut viisi vuotta, oli Irakin tilanne luisunut lähelle täyttä sisällissotaa. Eri uskontokuntien ja etnisten ryhmien jako oli jakanut maan jyrkästi kolmeen osaan – šiia- ja sunnimuslimeihin, sekä pohjoisen kurdialueisiin. Yhdysvallat syytti Irania osallistumisesta taistelijoiden koulutukseen ja aseistamiseen. Iran kiisti syytökset


text: Syksyllä 2006 käytiin kapinallisten eräällä päätukialueella an Anbarin provinssissa toinen Ramadin taistelu al qaida- ja muita terroristeja vastaan. Tämä rampautti paikallista vastarintaa pahoin. Terroristen kukistamisessa auttoivat merkittävästi entistan baathistien ja kansallismielisten perustama Anbarin pelastusneuvosto. Se oli saanut alkunsa, kun terroristit sieppasivat ja surmasivat erään paikallisen šeikin.


text: Bagdadin väkivallan väitetään heikentyneen osin sen takia, että šiiat voittivat taistelun Bagdadista monilla alueilla, ja olivat onnistuneesti karkoittaneet sunnit monilta alueilta, ja vastaavasti myös sunnit šiioja. Kaupunki oli jakautunut selkeasti šiiojen ja sunnien aluelsiin, joiden välille amerikkalaiset pystyttivät muureja. Kun kullakin alueella militia piti kilpailevat asejoukot pois, väkivaltaa oli vähemmän.


text: Liittouma muutti stategiaansa vuonna 2007. Se nimitti liittouman joukkojen johtoon omalla alueella neuvotteluja suosineen kenraali David Petraeusin, jonka oli määrä rauhoittaa Bagdad. Petraeus oli 101. maahanlaskudivisioonan avulla Mosulin vallatessaan kunnioittanut irakilaisia ja saanut taistelut siellä laantumaan mm neuvottelujen ja taloudellisen jälleenrakennuksen avulla. Petraeus myös pyrki mahdollisuuksien mukaan kunnioittamaan irakilaisia tosin kuin muut hänen tasoisensa komentajat Irakissa tekivät. Kun Petreaeus oli lähtenyt Mosulista pois, väkivalta laimehti siellä liekkiin mm uusien joukkojen irakilaisita piittaamattomien toimintatapojen vuoksi. Tällöin amerikkalaiset olivat siirtyneet tukemaan kurdeja sunnien sijasta.


text: Keväällä 2007 Yhdysvallat sijoitti Irakiin noin 30 000 sotilasta erityisesti Bagdadiin, joka oli jakautunut sunni- ja šiiaalueisin. Syksyllä 2007 Yhdysvallat alkoi kotiuttaa keväällä lähettämiänsä lisäjoukkoja. Pohjoisen kurdialueet olivat pitkään melko rauhallisia, mutta vuonna 2007 myös siellä tehtiin tuhoisia iskuja. 14. elokuuta 2007 jopa 500 ihmistä kuoli useissa itsemurhaiskuissa Pohjois-Irakin kurdialueella. Kyseessä on Irakin sodan tuhoisin terrori-isku.


text: Yhdysvallat vetäytyi Irakista vuonna 2010, ja britit 2011. Silti maahan jäi kouluttajiksi ja avustajiksi 50 000 liittouman sotilasta. Vastarinta oli heikentynyt, mutta siinä oli yhä mukana tuhansia taistelijoita.


text: Terrorismi jatkui Irakissa pahana yhä vuonna 2011, jolloin vuoden siihen asti pahimpana terrorikuukautena heinäkuussa kuoli 259 ihmistä. Esimerkiksi elokuun puolivälissä 2011 irakin al Qaida teki laajan pommi-iskujen sarjan.


title: Lasten Kesä

text: Lasten Kesä ry on vuonna 1952 perustettu valtakunnallinen lastensuojelujärjestö, jonka tehtävänä on lasten lomatoiminnan järjestäminen ja kehittäminen.


title: Lasten Kesä

text: Tärkein toimintamuoto on lasten leirien järjestäminen ympärivuotisesti. Yhdistyksen järjestämillä leireille osallistuu vuosittain noin 1500 leiriläistä eri puolilta Suomea. Yhdistyksen leirien tavoitteena on antaa lapsille unohtumattomia elämyksiä, onnistumisen kokemuksia ja lomavirkistystä turvallisessa ympäristössä. Leirejä järjestetään kaikkina koulujen loma-aikoina ja viikonloppuisin.


title: Lasten Kesä

text: Lasten Kesä ry omistaa yhden leirikeskuksen. Hauhon Lomakeskus sijaitsee 25 kilometrin päässä Hämeenlinnan keskustasta. Vuonna 2013 koko toiminta päätettiin keskittää Hauholle ja toinen leirikeskus, Miehikkälän Kesäkylä, myytiin.


title: Lasten Kesä

text: Hauhon Lomakeskusta vuokrataan myös leirikouluille sekä muille ryhmille.


title: Lasten Kesä

text:
Toimintaa rahoittaa Sosiaali- ja terveysministeriö Veikkauksen tuotoilla.
Vuosina 2017-2020 Lasten Kesä ry vastaa usean järjestön "Leiritoiminta perheitä tukemassa" -yhteishankkeesta, joka on osa eriarvoisuuden vähentämiseen kohdistuvaa "Kaikille eväät elämään"


title: Lasten Kesä

text: -avustusohjelmaa. Hankkeen tarkoituksena on yhdistää leirielämän ainutlaatuisuus ja perheen tukeminen yhteen uudenlaisella tavalla, tuomalla leireille sitä tukea, mitä perheet itse tarvitsevat. Leiriviikonloput mahdollistavat koko perheelle yhteistä aikaa, uusia kokemuksia ja uusia tuttavuuksia.


title: Lasten Kesä

text: Lasten Kesä ry voitti ykkössijan elokuussa 2015 Monsterin, Nokian, Alma Median, Taloudellisen tiedotustoimisto TATin, Soneran ja T-Median yhteistyössä järjestämän "Vastuullinen kesäduuni" -kilpailun pienten ja keskisuurten organisaatioiden ykkössijan. Kesätyöntekijät kiittivät palautteissaan Lasten Kesää erityisesti oikeudenmukaisesta ja tasapuolisesta kohtelusta ja perusteellisesta ohjauksesta työhön.


title: Lasten Kesä

text: Järjestö on sijoittunut vuosien 2016-18 aikana kolme kertaa palkintosijoille "Vastuullinen kesäduuni" -kilpailussa.


Valtionhallinnon tietoturvallisuuden johtoryhmä VAHTI on Suomen valtiovarainministeriön asettama hallinnon tietoturvallisuuden kehittämiseen tähtäävä elin.


title: Valtionhallinnon tietoturvallisuuden johtoryhmä

text: Suomen valtionhallinto on määritellyt tietoturvan tärkeäksi keinoksi, jonka avulla kansalaiset ja yritykset saadaan luottamaan tietoyhteiskuntaan.


text: Tietoturvakeskustelua vauhditti Soneran tapaus, jossa yhtiön työntekijöitä jäi kiinni teletunnistetietojen urkinnasta. Uusilla laeilla pyrittiin estämään tapauksen toistuminen. Lisäksi luotiin kansallinen tietoturvastrategia lain soveltamiseksi, kansallisen kilpailukyvyn edistämiseksi ja suomalaisten tieto- ja viestintäalan yritysten toimintamahdollisuuksien parantamiseksi. Kaikki valtionhallinnon toimet eivät olleet tavoitteiden kanssa ristiriidattomia. Valtio tuki samaan aikaan tietoturvan kannalta ongelmallisia suljetun lähdekoodin ohjelmia julkishallinnossa ja kannatti ohjelmistopatentointia, mikä heikensi ohjelmistoyritysten toimintamahdollisuuksia.


text: Valtionhallinnossa on luotu VAHTI-tietoturvaohjeet, joita hyödynnetään valtionhallinnon lisäksi kunnallishallinnossa, elinkeinoelämässä ja kansainvälisessä tietoturvayhteistyössä. VAHTI:n mukaan tietoturvariskin suuruusluokka määräytyy sen mukaan, miten vakava riski on ja kuinka todennäköisenä sen toteutumista pidetään. Tämän luokituksen mukaan esimerkiksi suljetun lähdekoodin ohjelmat aiheuttavat ohjelmavirheineen sietämättömän riskin. Network Associatesin teettämän selvityksen mukaan yritykset menettävät ohjelmavirheiden mahdollistamien virusten takia yhteensä noin 22 miljardia euroa vuosittain. Valtionhallinnon ohjeet edellyttäisivät tällöin, että


text: Tietoturvallisuuden kehittämistoimet on jaettu VAHTI:ssa seuraavaan kahdeksaan osa-alueeseen.


text: Neljä ulointa kerrosta ovat:


text: Näiden neljän kerroksen suojaamana ovat sisimpänä:


title: Tuomas Hytönen

text:
Tuomas Hytönen on matemaatikko ja akatemiatutkija Helsingin yliopiston matematiikan ja tilastotieteen laitoksella. Varsinaisen tieteellisen läpimurtonsa hän teki vuonna 2010 löytäessään
yleisen todennäköisyyspohjaisen esityskaavan, jonka avulla kaikki singulaariset integraalit voidaan hajottaa yksinkertaisempien lausekkeiden summaksi. Esityskaavansa avulla Hytönen onnistui ensimmäisenä todistamaan niin sanotun A2-konjektuurin; yritys, missä monet nimekkäätkin matemaatikot olivat aiemmin epäonnistuneet.


title: Tuomas Hytönen

text: Elokuussa 2011 Tuomas Hytönen sai Euroopan tutkimusneuvoston ERCin 1,1 miljoonan euron arvoisen nuoren tutkijan apurahan (ERC Starting Grant) viideksi vuodeksi.


title: Tuomas Hytönen

text: 1.9.2011 alkaen Tuomas Hytönen toimii apulaisprofessorina.


title: Until Fear No Longer Defines Us

text: Until Fear No Longer Defines Us on Ghost Brigaden kolmas studioalbumi, joka julkaistiin 19. elokuuta 2011. Inferno-lehti tarjosi levyn ennakkokuunneltavaksi kokonaisuudessaan internet-sivuillaan 17. elokuuta 2011


title: Until Fear No Longer Defines Us

text: Albumi nousi Suomen virallisen listan sijalle 7.


title: Ines Lindström

text: Ines (Inez) Maria Lindström (12. marraskuuta 1855 Porvoo – 26. toukokuuta 1937 Porvoo) oli suomalainen ruotsin kielellä kirjoittanut runoilija joka käytti nimimerkkiä "***".


title: Halton (yritys)

text: Halton Group on sisäilmasto- ja sisäympäristötuotteisiin, -palveluihin ja ratkaisuihin erikoistunut yritys. Yhtiön osaamis- ja tuotealueita ovat ilmanjako, ilmavirtojen hallinta, paloturvallisuus, keittiöilmanvaihto, ilmanpuhdistus ja sisäympäristöjen hallinta. Halton toimittaa ratkaisuja kaupallisista ja julkisista kiinteistöistä terveydenhuoltoon ja laboratorioihin, ammattikeittiöihin ja ravintoloihin sekä laivoihin ja öljynporauslautoille.


title: Halton (yritys)

text: Halton on vuonna 1969 perustettu perheyritys, joka toimii nykyisin yli 30 maassa. Yhtiöllä on tuotantoyksiköitä Suomessa, Ranskassa, Unkarissa, Saksassa, Iso-Britanniassa, Kanadassa, Kiinassa, Malesiassa ja Yhdysvalloissa. Tutkimus- ja tuotekehitystyön tilat ovat Yhdysvalloissa, Kanadassa, Iso-Britanniassa, Saksassa, Ranskassa, Malesiassa, Kiinassa ja Suomessa. Lisäksi Haltonilla on lisenssivalmistusta Etelä-Afrikassa, Meksikossa, Uudessa-Seelannissa ja Australiassa. Haltonin palveluksessa työskentelee kaikkiaan noin 1400 henkilöä (2015). Konsernin liikevaihto vuonna 2015 oli noin 197 miljoonaa euroa.


title: Murhasiivous Oy

text: Murhasiivous Oy (eng. "Curdled") on vuonna 1996 kuvattu musta komedia, joka on uudelleenfilmatisointi vuoden 1991 samannimisestä lyhytelokuvasta. Elokuvan pääosissa nähdään Angela Jones, William Baldwin, Lois Chiles, Barry Corbin, Daisy Fuentes, Kelly Preston ja George Clooney, joka tekee cameoroolin. Elokuvan on ohjannut Reb Braddock. Quentin Tarantino avusti elokuvan kuvauksissa.


title: Walter Giardino

text: Hector Walter Giardino (s. 6. maaliskuuta 1960) on argentiinalainen kitaristi. Giardinon ollessa kymmenvuotias hänen perheensä antoi hänelle kitaran, minkä jälkeen kahden vuoden päästä Giardino muodosti koulukavereidensa kanssa ensimmäisen yhtyeensä. He soittivat covereita muun muassa Deep Purplelta ja Black Sabbathilta. Vuonna 1985 Giardino liittyi yhtyeeseen V8, mutta lähti samana vuonna perustamaan uutta yhtyettä, Rata Blancaa. Giardinon esikuvana on ollut Deep Purplen Ritchie Blackmore.


title: Opel Commodore

text: Opel Commodore on Opel Rekordiin pohjautuva kuusisylinterinen hyvin varusteltu malli. Commodorea valmistettiin vuosina 1967–1982. Malli uusiutui Rekord-sarjan uudistuessa vuosina 1972 ja 1977. Kolmatta sukupolvea myytiin Isossa-Britanniassa nimellä Vauxhall Viceroy.


title: Opel Commodore

text: Kahdesta ensimmäisestä Commodore-sukupolvesta oli saatavilla sekä sedan- että coupé-korimallit. Vuonna 1977 esitellystä mallista ei ollut coupé-versiota, vaan se korvattiin Opel Senatoriin perustuneella Opel Monzalla.


title: Palotorninvuorenpuisto

text: Palotorninvuorenpuisto on puisto Kotkan keskustassa Kotkansaarella. Puiston näköalatasanteelta avautuu näkymä Kotkan Kantasatamaan.


title: Palotorninvuorenpuisto

text: Palotorninvuorenpuisto on saanut nimensä sinne vuonna 1895 rakennetusta palotornista, joka paloi vuonna 1911. Paikalle ei enää rakennettu uutta tornia. Palotorninvuoren kalliosta on myöhemmin louhittu osa sataman tarpeisiin. Puistoa alettiin kunnostaa vuonna 1958, jolloin rakennettiin muun muassa nykyinen näköalatasanne. Puisto on saanut nykyisen muotonsa vuosina 2005–2006 tehdyssä kunnostus- ja uudistustyössä.


title: Palotorninvuorenpuisto

text: Palotorninvuorenpuistossa sijaitsee Oskari Jauhiaisen "Ahtaajat" (1966), "Ilmapuolustuksen muistomerkki" (1982), Oddvar I. N. Darenin "O-HOY" (1995) ja Tapio Sinisalon "Tuliportaat" (1999).


title: Serpentiinimittari

text: Serpentiinimittari ("Idaea serpentata") on pienikokoinen, lehtimittareihin kuuluva perhoslaji.


title: Serpentiinimittari

text: Serpentiinimittari on Helposti tunnistettava pieni, lennossa voimakkaan oranssinsävyiseltä vaikuttava perhonen. Siipien pohjaväri on lämpimän kellanruskea, ja niissä on kolmesta neljään tummemman ruskeaa poikkiviirua. Naaraalla siipien pohjaväri on hieman vaaleampi, jolloin viirut erottuvat yleensä paremmin. Siipien ulkoreunan ripset ovat tummat. Takasiivissä on pieni, musta keskipilkku. Siipiväli on 18–20 mm.


title: Serpentiinimittari

text: Serpentiinimittaria tavataan Portugalista Euroopan poikki Altaivuoristoon ulottuvalta alueelta. Suomessa serpentiinimittaria tavataan paikoittaisena aina Etelä-Lappiin saakka. Perhoset lentävät kesäkuun lopulta heinäkuun lopulle huipun sijoittuessa heinäkuun alkuun.


title: Serpentiinimittari

text: Monista sukulaisistaan poiketen serpentiinimittari lentää ainoastaan päivällä ja jonkin aikaa illalla. Laji viihtyy kuivilla ja avoimilla paikoilla kuten niityillä ja joutomailla. Mittari esiintyy paikoittaisesti, mutta se saattaa olla tietyllä paikalla hyvinkin runsaslukuinen. Pieni toukka talvehtii.


title: Serpentiinimittari

text: Toukka syö monien matalien kasvien kuihtuneita lehtiä.


title: Vaaleakulmumittari

text: Vaaleakulmumittari ("Idaea pallidata") on yleinen mittariperhoslaji.


title: Vaaleakulmumittari

text: Vaaleakulmumittari on vaalea perhonen, jolla ei ole selviä tuntomerkkejä. Siivissä on harvakseltaan pieniä, tummanharmaita pisteitä, mutta keskipilkut puuttuvat kokonaan. Etusiivet ovat suipon kolmiomaiset, ja niiden poikki kulkee muutamia, hieman mutkittelevia ja reunoiltaan epäselvää vaaleanruskeaa viirua. Takasiivissä viiruja on neljä. Koiraat ovat sävyltään naaraita harmaampia, ja poikkiviirut ovat selvästi leveämpiä. Siipiväli on 16–20 mm.


title: Vaaleakulmumittari

text: Samannäköisiä, varsin vaaleita mittariperhoslajeja ovat luhtalehtimittari ("Scopula immutata") sekä pajuvalkomittari ("Cabera exanthemata").


title: Vaaleakulmumittari

text: Euroopassa vaaleakulmumittari on levinnyt laajalle alueella, mutta se ei elä Pyreneiden niemimaalla, Britteinsaarilla eikä pohjoisessa Länsi-Euroopassa. Idässä levinneisyysalue ulottuu Siperian poikki Venäjän kaukoitään. Suomessa lajia tavataan etelärannikolta Rovaniemen korkeudelle saakka. Perhoset lentävät yhtenä sukupolvena kesäkuun alusta heinäkuun lopulle.


title: Vaaleakulmumittari

text: Vaaleakulmumittari viihtyy lämpimillä ja avoimilla paikoilla, kuten niityillä ja kedoilla. Naaras lentää luultavasti ainoastaan päivällä, mutta koiraita saattaa tulla illan pimennyttyä myös valolle. Keskenkasvuinen toukka talvehtii ja koteloituu keväällä maahan.


title: Vaaleakulmumittari

text: Toukka on polyfagi ja syö monien matalien kasvilajien kuivuneita lehtiä.


title: Kokkola Futis 10

text: Kokkola Futis 10 on kokkolalainen jalkapalloseura, joka on keskittynyt naisten jalkapallotoimintaan.


title: Kokkola Futis 10

text: Seura perustettiin marraskuussa 2010 Kokkolan Pallo-Veikkojen naisjaoston tilalle. Kokkola F10 sai KPV:n paikan Naisten Liigassa ja sijoittui ensimmäisellä kaudellaan seitsemänneksi. Joukkueen valmentajana toimii Suomen naisten maajoukkueen entinen päävalmentaja Mikael Käld.


title: Gardno-luokka

text: Gardno-luokka eli Projekti 207P on Puolan merivoimien kotimaassa 1983-1991 valmistettu miinanraivaajaluokka, johon kuuluu 12 alusta. Luokan edeltäjänä on Projekti 207D:n "ORP Goplo"


title: Camp de Les Corts

text: Camp de Les Corts oli vuonna 1922 avattu jalkapallostadion Barcelonan kaupungissa Espanjassa. Stadion toimi FC Barcelonan kotikenttänä vuoteen 1957, jolloin seura siirtyi nykyisille kotistadionilleen Camp Noulle. Vuonna 1966 Camp de Les Corts purettiin.


title: Mamry-luokka

text: Mamry-luokka eli Projekti 207M on Puolan merivoimien kotimaassa vuodesta 1991 alkaen valmistettu miinanraivaajaluokka, johon piti kuulua kahdeksan alusta.


title: Wanhan Jokelan tarinoita

text: Wanhan Jokelan tarinoita on vuonna 2011 julkaistu levy, joka tehtiin joensuulaisen kulttuuriravintolan ja -hotellin Wanhan Jokelan rakennuksen säilymiseksi. Levyn tuottivat Wanha Jokela ja Pilfink Records.


title: Öljykausi

text: Öljykausi viittaa siihen vaiheeseen ihmiskunnan historiassa, jolloin maaöljyllä on ollut erityisen suuri merkitys yhteiskunnille polttoaineena sekä muina tuotteina. Vaikka jalostamatonta maaöljyä on käytetty erilaisiin tarkoituksiin jo vuosituhansien ajan, öljykauden katsotaan alkaneen vasta 1800-luvulla kehittyneiden jalostustekniikoiden sekä jalostustuotteita hyödyntäneiden polttomoottoreiden keksimisen myötä. Vaihtoehtoisesti öljykauden alku voidaan sijoittaa vasta 1900-luvun alkuun, jolloin öljyn kulutus ja polttomoottoreiden määrä lähtivät kasvuun. Nykyinen 2010-luvun yhteiskunta rakentuu edelleen suurelta osin maaöljyn varaan, mutta öljykauden tulevaisuus on muuttunut yhä kiistanalaisemmaksi.


title: Öljykausi

text:
Maaöljyn ja sen jalostustuotteiden merkitys öljykauden moderneille teollisuusyhteiskunnille on valtava. Halvan öljyn katsotaan mahdollistaneen 1900-luvun teollisen ekspansion, väestönkasvun sekä elintason nousun. Alkutuotanto, teollisuus, logistiikka, liikenne ja maatalous kasvoivat laajenevan öljyntuotannon ja siihen perustuvien teknologioiden varassa. Vaikka teollistuminen alun perin lähti käyntiin 1700-luvun Englannista kivihiilen voimalla, katsoo yhdysvaltalainen sosiologi William R. Catton teoksessaan "" erityisesti öljyn mahdollistaneen työvoiman siirtämisen maataloudesta teollisuuteen ja teollisuudesta toimistotyöhön. Moderni kulutusyhteiskunta syntyi 1930-luvun laman jälkeen, kun öljyn varaan luotujen työpaikkojen työntekijöille maksettiin palkkaa, jolla he saattoivat ostaa öljyllä tuotettuja kulutustuotteita. Nopeasti kasvanut öljyntuotanto 1960-luvulla puolestaan synnytti hyvinvointiyhteiskunnan palveluineen, kun kalliita sosiaalisia järjestelmiä luotiin silloisten kasvuodotusten varaan.
Öljykausi on merkinnyt huipentumaa ihmiskunnan energiankulutuksen suhteen. Henkeä kohden käytössä ollut energia lähti kasvamaan erityisesti toisen maailmansodan jälkeen. Modernin ihmisen energiankulutus vastaa moninkertaisesti sitä energiaa, mikä ihmisen on mahdollista muuttaa työksi lihasvoiman kautta. Siten ihmisillä on käytössään laskentatavasta riippuen monikymmen- tai monisatapäinen lauma ns. energiaorjia, joiden hartioiden varassa teollinen tuotanto sekä ylellinen elämäntapa lepäävät. Työn tuottavuuden yli kymmenkertainen kasvu 1900-luvulla yhdistetään usein teknologiseen kehitykseen, mutta tällöin jätetään huomiotta se, että massatuotanto on täysin riippuvaista siinä käytetystä energiasta, eikä teknologiaa voi tuottaa tai käyttää ilman energiaa. Suurin osa tästä energiasta on peräisin maaöljystä ja muista fossiilisista polttoaineista.


title: Öljykausi

text: Vaikka öljyn osuus maailman sähköntuotannosta vuonna 2008 oli vain hieman yli 5 prosenttia, se oli silti maailman tärkein energianlähde yli 40 % osuudella energian loppukulutuksesta. Öljyn merkitys korostuu entisestään taloudellisen toiminnan tärkeimmillä osa-alueilla. On arvioitu, että maailman liikenteestä 90 % kulkee öljyllä ja 95 % tavaroista sekä elintarvikkeista on tuotettu öljyn avulla. Lisäksi öljy on välttämätön hyödyke myös muiden energianlähteiden, kuten kivihiili, ydinvoima tai aurinkoenergia, tuottamisen kannalta, sillä niiden raaka-aineiden louhinta ja kuljetus sekä infrastruktuurin rakentaminen tapahtuvat pääosin dieselin voimalla. Näistä syistä öljyä on kutsuttu nyky-yhteiskuntien "elinvoiman lähteeksi".


title: Öljykausi

text: Öljyntuotannolla on tilastollisesti havaittu olevan selkeitä yhteyksiä talouden kehitykseen. Esimerkiksi vuosien 1986 ja 2006 välillä maailman bruttokansantuotteen kehitys noudatteli tarkoin muutoksia öljyntuotannossa. Taloustieteilijä James Hamiltonin mukaan kymmenen yhdestätoista toisen maailmansodan ja vuoden 2011 välisestä talouslamasta Yhdysvalloissa ajallisesti seurasi kohonnutta öljyn hintaa, ja kohonnut öljyn hinta johti yhtä poikkeusta lukuun ottamatta lamaan.


title: Öljykausi

text: Vaikka nimitys ’’öljykausi’’ sinänsä on yleinen termi, se ei ole juurtunut historiankirjoitukseen modernia aikaa kuvaavaksi käsitteeksi. Maaöljyn ja yleensä energian merkitys on jäänyt historiatieteissä, yhteiskuntatieteissä ja taloustieteessä kaikkiaan melko vähäiselle huomiolle. Kyseisissä tieteissä taloudellista ja yhteiskunnallista toimintaa selitetään ensisijaisesti sosiaalisilla tekijöillä. Tällöin ympäristö ja sen tarjoamat materiaaliset resurssit - mukaan lukien maaöljy - oletetaan ihmisen älyllä helposti korvattaviksi sivuseikoiksi, eikä niillä voi selittää yhteiskunnallisia muutoksia. Nykyisin usein esitetään, että bruttokansantuotteen ns. öljykorrelaatio on vähentynyt ja yhä enenevässä määrin on siirrytty uusiutuviin (tuulivoima, aurinkovoima, hakevoima, biomassavoima ym.) ja ei-hiilipohjaisiin energiamuotoihin. Lisäksi talouden energiariippuvaisuuden kokonaisuudessaan katsotaan vähentyneen etenkin OECD-maissa. Näkemyksen mukaan teollistuneet maat ovat siirtymässä kohti tieto- ja palveluyhteiskuntaa, jossa talouskasvu perustuu aineettomiin palveluihin ja tietoon. Julkisuudessa esitetyn käsityksen mukaan maailmantalouden kriisiytyminen 2000-luvulla on johtunut yhteiskunnallisten järjestelmien heikkoudesta ja luottamuksen puutteesta, ei öljyntuotannon kriisistä.


title: Öljykausi

text: Energiakeskeisissä analyyseissä talous ja yhteiskunta voidaan kuitenkin nähdä hyvin eri tavalla. "Institute for Integrated Economic Research" -instituutin raportin mukaan globaali talouskasvu on koko ajan ollut täydellisen energiariippuvaista. Tämä koskee myös OECD-maita, jos niiden energiankulutukseen sisällytetään maahantuotujen raaka-aineiden ja teollisuustuotteiden tuottamisen ja kuljetuksen vaatima energia. Raportissa esitetty päätelmä on, että kaikki taloudellinen toiminta on aina sidoksissa siinä käytettävään energiaan. Politiikan tutkija Thomas Homer-Dixon sekä historioitsija Joseph Tainter katsovat, että tarvittavan energian määrä on riippuvaista yhteiskunnallisen kompleksisuuden tasosta ja kompleksisuuden kasvattaminen vaatii aina energiamäärän lisäämistä. On huomionarvoista, että teollisuusyhteiskuntien tuotannon tehostuminen on kasvattanut eksponentiaalisella vauhdilla niiden energiakustannuksia, ja esimerkiksi moderni maatalous kuluttaa fossiilisten polttoaineiden muodossa kymmenen kertaa enemmän energiaa kuin sen tuottama ruoka sisältää kaloreita.


title: Öljykausi

text: Monien arvioiden mukaan nimenomaan maaöljy on modernin taloudellisen toiminnan tärkein resurssi ja sellaisena äärimmäisen vaikea korvattava muilla energialähteillä. Vaikka öljyn osuus maailman primäärienergian tuotannosta laski vuodesta 1973 (46,1 %) vuoteen 2008 (33,2 %), osuuttaan kasvattivat lähinnä muut fossiiliset polttoaineet eli maakaasu (osuus 2008 21,1 %, kasvua 5,1 %) ja kivihiili (osuus 2008 27,0 %, kasvua 2,5 %), sekä ydinvoima (osuus 2008 5,8 %, kasvua 4,9 %). Vaihtoehtoisten energianlähteiden osuus oli vuonna 2008 edelleen pieni. Huolimatta merkittävistä investoinneista tuuli- ja aurinkovoimaan niiden osuus oli kasvanut vuoden 1973 0,1 prosentista vuoteen 2008 mennessä vain 0,7 prosenttiin. Biomassan ja jätepolttoaineiden osuus oli laskenut samalla ajanjaksolla 0,6 prosenttia (osuus 10,0 % vuonna 2008). Vesivoiman osuus oli kasvanut 0,4 prosenttia (osuus 2,2 % vuonna 2008).


title: Öljykausi

text: Öljyn piiloutumista talousanalyyseistä saattaa osaltaan selittää se, että öljyn helppo saatavuus ja sen korkea EROEI-suhde ovat historiallisesti pitäneet öljyn hinnan alhaalla suhteessa siitä saatavaan hyötyyn. Toisaalta asiaa on arvioitu myös laajemmasta näkökulmasta. Sosiologi William Catton kutsuu “ihmisen erivapauksellisuuden paradigmaksi” sitä tapaa, jolla länsimaisessa ajattelussa on yhteiskunnallinen kehitys nähty sosiaalisesti, poliittisesti ja älyllisesti määrittyneenä sen sijaan, että ympäristön ja sen tarjoamien resurssien merkitys olisi tunnistettu ja tunnustettu. Ekologi William E. Rees puolestaan yhdistää saman ilmiön kartesiolaisen dualismin ja länsimaisen "valistusprojektin" tuottamaan tekno-teolliseen yhteiskuntaan, joka katsoo jollakin tavalla olevansa erillään biofyysisestä maailmasta. Sen sijaan ympäristöekologian ja ympäristösosiologian tutkimusalueilla sekä öljyhuippua koskevan keskustelun sisällä energian merkityksen yleensä katsotaan olevan yhteiskunnallisen kehityksen kannalta kriittinen.


title: Öljykausi

text: Maaöljyn jalostamiseen ja poraamiseen tarkoitettu teknologia alkoi kehittyä 1800-luvun puolivälissä. Karl Benz keksi bensiinikäyttöisen polttomoottorin vuonna 1879 ja valmisti ensimmäisen kaupallisen auton vuonna 1885. Öljykauden katsotaan kuitenkin varsinaisesti alkaneen vasta laajamittaisen öljyntuotannon käynnistymisestä Yhdysvalloissa vuonna 1901. Öljyn merkitystä kasvatti aluksi erityisesti autoteollisuuden kehitys, jonka edelläkävijänä toimi vuonna 1903 Detroitiin perustettu Ford Motor Company. Öljyllä oli ratkaiseva merkitys myös 1930-luvun laman jälkeisen Yhdysvalloissa toteutetun New Deal-politiikan onnistumiselle sekä toiseen maailmansotaan liittyvän sotatarviketeollisuuden taloutta ja työllisyyttä kasvattaneelle vaikutukselle.


title: Öljykausi

text:
Maaöljyn varsinainen kultakausi koitti kuitenkin vasta toisen maailmansodan jälkeen. Seuranneilla vuosikymmenillä löydettiin joka vuosi valtavia öljylähteitä ja tuotanto kasvoi rajoituksetta eksponentiaalista käyrää noudattaen. Länsimaiden ja Neuvostoliiton taloudet kasvoivat jättiharppauksin, sosiaalisia järjestelmiä uudistettiin horjumattomassa kasvu-uskossa ja mikään ei näyttänyt mahdottomalta – pääsihän ihminen kuuhun asti. Kultakausi kuitenkin päättyi vuonna 1970, jolloin Yhdysvaltain öljyntuotanto saavutti huippunsa ja uusien öljylähteiden löytämisen tahti hidastui. Seurannutta 1970-lukua leimasivat öljyntuotannon kasvun hidastuminen, öljykriisit, osittainen paluu kivihiileen energianlähteenä sekä Yhdysvallojen epäonnistunut yritys kasvattaa maan energiaomavaraisuutta biopolttoaineilla. Talousjärjestelmiä liberalisoitiin ja Yhdysvaltojen valtiontalous aloitti velkaantumisensa.
Ronald Reaganin hallitus palautti länsimaiden uskon öljyn tulevaisuuteen 1980-luvulla samaan aikaan, jolloin Neuvostoliiton tuotanto alkoi hidastumaan. Neuvostoliiton tuotanto saavutti huippunsa vuonna 1987 ja maa hajosi vuonna 1991. Länsimaissa sen sijaan liberaali kauppapolitiikka sekä Yhdysvaltojen sotilaallis-taloudellinen hegemonia mahdollisti halvan öljyn hankkimisen loputtomasti kasvavaa velkaa vastaan tuottajamaista kuluttajamaihin, jolloin 1990-lukua leimasi alentuneiden kuljetuskustannusten myötä teollisuustuotannon siirtäminen halvemman työvoiman maihin. Öljyntuotannon kasvu kuitenkin pysähtyi ja öljyn hinta lähti kasvuun vuonna 2005, jolloin koko maailma todennäköisesti saavutti M. King Hubbertin vuonna 1956 ennustaman öljyhuipun.


title: Öljykausi

text: Kun öljyntuotanto lähti voimakkaaseen kasvuun 1900-luvun alussa, ensimmäiset hyödynnetyt öljyesiintymät olivat niitä, jotka olivat helpoimmin löydettävissä ja hyödynnettävissä. Öljyntuotannon hyötysuhde oli erittäin korkea, ja vielä 1940-luvulla Yhdysvalloissa kyettiin tuottamaan sata barrelia öljyä jokaista öljyntuotannossa kulutettua barrelia kohden. Tämä suhde on kuitenkin ajan myötä heikentynyt, koska helpoimpien lähteiden ehtyessä on jouduttu siirtymään yhä hankalammin hyödynnettävissä oleviin esiintymiin. Yhdysvaltojen öljyntuotanto tuotti vuonna 2011 enää 15 barrelia öljyä jokaista tuotannossa kulutettua barrelia kohden. Joseph Tainterin mukaan öljyntuotanto oli kaikkialla maailmassa muuttumassa kalliimmaksi ja riskialttiimmaksi. Öljyä on lähdetty etsimään yhä "syvemmistä, pimeämmistä, kylmemmistä, kaukaisemmista ja vaarallisemmista paikoista". Samalla tuotannon edellyttämä teknologia on muuttunut yhä kompleksisemmaksi ja vaativammaksi. Tässä mielessä hän pitää vuoden 2010 Meksikonlahden öljyonnettomuutta kehityksen odotettavissa olleena tuloksena.


title: Öljykausi

text: Maailman öljyntuotannon kasvun pysähtyminen vuonna 2005 on nostanut keskustelun öljykauden päättymisestä entistä ajankohtaisemmaksi. Sinänsä ajatus ei ole uusi, vaan jo 1940-luvulla atomivoiman kehittäminen sai monet odottamaan öljykauden päättävää atomikautta. Nykyisessä keskustelussa esiintyy useita eri linjoja, joista yhden mukaan öljykauden loppu ei ole runsaiden öljyvarantojen ansiosta näkyvissä vielä pitkään aikaan. Muut öljykauden loppua ennustavat linjat voidaan jakaa seuraavalla tavalla:


title: Imaginarium

text: Imaginarium tarkoittaa seuraavia asioita:


title: The Great Escape Artist

text: The Great Escpae Artist on Jane’s Addictionin neljäs studioalbumi. Albumi julkaistiinn 18. lokakuuta 2011. Albumi on yhtyeen ensimmäinen kahdeksaan vuoteen.


title: The Great Escape Artist

text: Yhtye julkaisi edellisen albumin nimeltä Strays vuonna 2003. Seuraavana vuonna yhtye hajosi toisen kerran ja jäsenet keskittyivät omiin musiikki-projekteihinsa. Yhtyeen kitaristi Dave Navarro, rumpali Stephen Perkins ja Basisti Chris Chaney perustivat yhdessä laulaja Steve Isaacsin kanssa yhtyeen nimeltä The Panic Channel. Yhtyeen laulaja Perry Farrell taas perusti yhdessä vaimonsa Etty Lau Farrelin ja Nuno Bettencourtin kanssa yhtyeen nimeltä Satellite Party. Molemmat yhtyeet julkaisivat albumit ja lähtivät kiertueelle.


title: The Great Escape Artist

text: Albumi debytoi Suomen virallisen listan sijalla 48.


title: Rakkaat siskot

text: Rakkaat siskot ("Sisters") on vuosina 1991–1996 esitetty yhdysvaltalainen draamasarja, joka kertoo neljästä sisaruksesta ja heidän elämästään. Sarjaa esitettiin kuuden tuotantokauden ja kaikkiaan 127 jakson verran NBC-kanavalla. Sarjan päähenkilöitä esittävät Swoosie Kurtz, Sela Ward, Patricia Kalember, Julianne Phillips, Sheila Kelley ja Elizabeth Hoffman. George Clooney esittää etsivä Falconeria neljännellä ja viidennellä tuotantokaudella. Sarjan loivat Ron Cowen ja Daniel Lipman.


title: Rakkaat siskot

text: Sela Ward voitti osastaan Emmy-palkinnon vuonna 1994. Swoosie Kurtz oli ehdolla samassa kategoriassa. Kurtz oli ehdolla myös edellisvuonna 1993.


title: Tampa Bay Rays

text: Tampa Bay Rays on yhdysvaltalainen vuonna 1998 perustettu baseballseura St. Petersburgin kaupungista Floridan osavaltiosta. Joukkue pelaa Major League Baseballissa eli Yhdysvaltojen merkittävimmässä baseballsarjassa.


title: Tampa Bay Rays

text: Seura perustettiin alun perin nimellä Tampa Bay Devil Rays. MLB:n omistajat päättivät sarjan laajenemisesta maaliskuussa vuonna 1995 ja Tampa Bay Devil Rays ja Arizona Diamondbacks valittiin sarjan uusiksi laajennusjoukkueiksi äänin 28–0. Huhtikuussa Devil Rays teki St. Petersburg kaupungin kanssa 30-vuotisen vuokrasopimuksen joukkueen kotistadionista Thunderdomesta. Syyskuussa Devil Rays allekirjoitti ensimmäisen pelaajasopimuksensa ja Adam Sisk sai kunnian olla seuran ensimmäinen pelaaja. Kauden 1998 viralliset peliasut julkistettiin vielä vuonna 1995.


title: Käärmeenpäät

text: Käärmeenpäät, aiemmin "käärmeenpääkalat" (Channidae) on ahvenkaloihin kuuluva kalaheimo, jonka luonnollista esiintymisaluetta ovat Afrikan ja Aasian makeat vedet. Akvaarioharrastuksen seurauksena heimon lajeja on levinnyt myös muun muassa useaan Yhdysvaltojen osavaltioon.


title: Käärmeenpäät

text: Käärmeenpäiden heimosta tunnetaan 37 nykyistä lajia kahdessa suvussa. Käärmeenpäät ovat pitkulaisia kaloja. Suurimmat lajit voivat saavuttaa 1,2–1,8 metrin pituuden ja 7–20 kilogramman painon. Tyypillisiä piirteitä ovat kookkaat suomut päässä ja pitkät selkä- ja peräevät, eräiltä lajeilta saattaa puuttua vatsaevät. Silmät ja suu sijaitsevat pään kärjessä. Kaloilla on labyrinttikalojen labyrinttielintä muistuttava elin, jonka avulla ne voivat selviytyä vähähappisissakin vesissä.


title: Käärmeenpäät

text: Käärmeenpäiden heimo Channidae on Channoidei-alalahkon ainoa heimo.


title: Käärmeenpäät

text: Käärmeenpäistä 34 "Channa"-sukuun kuuluvaa lajia elää Aasiassa alueella, joka ulottuu Iranista Etelä-, Kaakkois- ja Itä-Aasian rannikkoa pitkin pohjoisimmillaan aina Pohjois-Koreaan asti. Kolme lajia, afrikankäärmeenpää ("Parachanna africana"), kongonkäärmeenpää ("Parachanna insignis") ja marmorikäärmeenpää ("Parachanna obscura"), elää trooppisen Afrikan makeissa vesissä. Heimoon kuuluvien lajien fossiileita on löydetty myös Euroopasta, mutta fossiloituneiden otoliittien avulla tehty lajin määritys on epävarmaa. Käärmeenpäät ovat makean veden kaloja, jotka elävät joissa, lammikoissa ja soissa. Ne pystyvät tulemaan toimeen vähähappisissakin vesissä ja jopa kuivalla maalla useita tunteja hengityselimensä avulla. Kalat voivat jopa siirtyä lammikosta toiseen kuivan maan kautta.


title: Käärmeenpäät

text: Aikuisten käärmeenpäiden ravintoa ovat pienemmät kalat, sammakot, äyriäiset, matelijat ja pienet vesilinnut sekä nisäkkäät. Nuoret kalat syövät vesihyönteisiä ja planktoneliöstöä. Lisääntymiskausi vaihtelee lajeittain, mutta pääosin ne kutevat kesäkuukausina. Aikuiset vartioivat munia hyvin aggressiivisesti ja niiden tiedetään tappaneen jopa ihmisiä puolustaessaan muniaan ja jälkikasvuaan. Käärmeenpäät tulevat toimeen vesissä, joiden lämpötila on 0–30 °C.


title: Käärmeenpäät

text: Suuret lajit ovat varsinkin Aasiassa arvostettuja ruokakaloja. Tällaisia ovat muun muassa idänkäärmeenpää ("Channa argus"), juovakäärmeenpää ("Channa micropeltes"), pilkkukäärmeenpää ("Channa punctata") ja afrikankäärmeenpää. Pienempiä lajeja ja suurien lajien poikasia voidaan pitää akvaarioissa.


title: Käärmeenpäät

text: Ruokakaloina viljelyn ja erityisesti akvaarioihin liian isoiksi kasvaneiden käärmeenpäiden luontoon päästämisen seurauksena käärmeenpäät ovat levinneet vieraslajeiksi luonnollisen esiintymisalueensa ulkopuolelle. Yhdysvalloissa heimoon kuuluvia lajeja idänkäärmepäätä, pilkkukäärmepäätä, raitakäärmeenpäätä ("Channa striata") ja juovakäärmeenpäätä on tavattu muun muassa Havaijilta, Marylandista, Floridasta, ja Kaliforniasta. Käärmeenpäälajit ovat hyvin ahnaita petoja, lisääntyvät nopeasti ja sopeutuvat monenlaisiin makean veden ympäristöihin ja ovat siksi haitallisia alkuperäisten kalojen, sammakkoeläinten ja äyriäisten kannoille. Niiden mukana leviää myös kaloille vaarallisia tauteja ja ihmiseenkin tarttuva "Gnathostoma"-sukkulamato. Käärmeenpäiden tuonti Yhdysvaltoihin onkin nykyään kielletty lailla. Käärmeenpäiden poistaminen vesistöistä on hankalaa. Siihen on käytetty muun muassa sähkösokkeja ja rotenonikäsittelyä. Rotenoni on kuitenkin hyvin kallista ja tappaa myös muita eliölajeja.


title: Justus (arkkipiispa)

text: Justus (k. 627–631) oli yksi italialaisista munkeista, jotka paavi Gregorius I lähetti käännyttämään anglosakseja. Hänestä tuli vuonna 604 ensimmäinen Rochesterin piispa ja sittemmin neljäs Canterburyn arkkipiispa vuonna 624. Kuolemansa jälkeen häntä pidettiin pyhimyksenä ja hänellä oli oma alttari Pyhän Augustinuksen luostarissa.


title: Lublin-luokka

text: Lublin-luokka eli projekti 767 on Puolan merivoimien maihinnousualusluokka, johon kuuluu viisi vuosina 1989–1991 palvelukseen otettua alusta. Luokkaan piti alun perin valmistua 12 alusta, mutta kommunismin romahtaminen keskeytti toimitukset.


title: Lublin-luokka

text: Luokan alukset kykenevät kuljettamaan yhdeksän T-72-panssarivaunua tai 17 kuorma-autoa, kuten Star 266, sekä 135 sotilasta varusteineen. Alukset on lisäksi suunniteltu kuljettamaan 134 miinaa.


title: Lublin-luokka

text: Lisäksi seitsemän aluksen tilaus peruutettiin vuonna 1989.


title: German Football League

text: German Football League eli GFL on amerikkalaisen jalkapallon korkein sarjataso Saksassa. Sarjaa hallinnoi Saksan amerikkalaisen jalkapallon liitto, ja sitä on pelattu vuodesta 1979 lähtien. 1979–1999 sarja tunnettiin nimellä "American Football Bundesliga". Nykyisin sarjaan osallistuu 14 joukkuetta, jotka on jaettu pohjoiseen ja eteläiseen divisioonaan. Sarjan mestaruusottelua kutsutaan nimellä German Bowl.


title: Pillikemittari

text: Pillikemittari ("Perizoma alchemillatum") on keskikesän erittäin yleinen yöperhoslaji.


title: Pillikemittari

text: Pillikemittari on pienikokoinen, melko tumma mittariperhoslaji. Etusiivet ovat pohjaväriltään lähes tasaisen tummanruskeat. Etusiiven poikki mutkittelevana kulkeva ulompi poikkiviiru erottuu selvästi valkoisena, ja sen keskellä kulkeva ohut tumma juova jakaa poikkiviirun kahteen, lähes yhtä leveään osaan. Myös sisempi poikkiviiru on kaksinkertainen ja pohjaväriä vaaleampi. Aivan etusiiven kärkiosassa aaltoviirun etureuna muodostaa valkoisen, voimakkaasti mutkittelevan laikun. Siiven ulkoreunassa on lyhyitä, mustia pitkittäisiä juovia. Takasiivet ovat tasaisen harmaanruskeat ja poikkiviiru erottuu niissä heikosti. Siipiväli on 14–21 mm.


title: Pillikemittari

text: Varsin laajalti levinnyt laji, jota tavataan koko Euroopassa ja levinneisyysalue jatkuu Siperian poikki Pohjois-Amerikkaan. Laji on tavattu jopa Islannista. Perhonen lentää kesäkuun loppupuolelta elokuun alkuun, mutta varhain alkaneina kesinä elokuussa voi lentää harvinaisen toisen sukupolven yksilöitä.


title: Pillikemittari

text: Erittäin yleinen kulttuuriympäristöjen yöperhonen, joka viihtyy niityillä, puistoissa ja pihapiireissä, mutta myös vähemmän kulttuurivaikutteilla paikoilla kuten rannoilla ja metsissä. Aikuiset perhoset lentävät erityisesti iltahämärän aikaan, käyvät ahkerasti kukilla ja tulevat kirkkaiden valojen luokse. Pohjoisessa laji lentänee myös päivällä. Kotelo on talvehtiva vaihe.


title: Pillikemittari

text: Toukka syö monien huulikukkaisten, etenkin pillikkeiden ("Galeopsis") kukintoja ja hedelmystöjä.


title: Bogumił Nowotny

text: Bogumił Franciszek Nowotny (3. helmikuuta 1872 Wieliczka – 17. marraskuuta 1960) oli puolalainen upseeri, joka palveli Itävalta-Unkarin merivoimissa ja sen jälkeen hänestä tuli perustetun Puolan laivaston ensimmäinen päällikkö. Jo 1919 hänen seuraajakseen tuli kontra-amiraali Kaziemierz Porebski.


title: Bogumił Nowotny

text: Puolan ensimmäinen valtionpäämies Józef Piłsudski nimitti Nowotnyn laivaston päälliköksi seuraavin sanoin:


title: Bogumił Nowotny

text: Nowotny oli vuosina 1903–1905 komentajana Pekingissä.


title: Stirling (hallintoalue)

text: Stirling (, ) on yksi Skotlannin 32:sta hallintoalueesta ("council area"). Siellä on arviolta 92 830 asukasta (vuonna 2015) ja sen pinta-ala on 2 187 neliökilometriä.


title: Stirling (hallintoalue)

text: Stirlingin alue muodostettiin vuoden 1996 hallintouudistuksen myötä. Se käsittää aiemman Stirlingin piirikunnan (lukuun ottamatta Falkirkin kaupunkia) ja osia Perthin piirikunnasta.


title: Harmolehtimittari

text: Harmolehtimittari ("Scopula incanata") on vaalea yöperhoslaji.


title: Harmolehtimittari

text:
Harmolehtimittari on keskikokoinen, vaaleanharmaa mittariperhonen, jonka kaikissa siivissä on selkeä, musta keskitäplä. Siipien pohjaväri on vaaleanharmaa, ja ne ovat kauttaaltaan pienten tummien pisteiden kirjomat. Siipien poikki kulkee ruskeansävyisiä poikkiviiruja, jotka ovat tummempia ja terävärajaisempia kohti siiven ulkoreunaa. Lähellä siiven ulko-osassa on melko leveä, vaalea aaltoviiru. Aivan siiven ulkoreunaa kiertävien ripsien tyvessä on rivi pitkänomaisia mustia pilkkuja.
Harmolehtimittaria tavataan Portugalista Mongoliaan, mutta se puuttuu Britteinsaarilta ja osasta läntistä Manner-Eurooppaa. Suomessa harmolehtimittari on melko eteläinen ja sitä tavataan vain Keski-Pohjanmaan korkeudelle saakka, ja eteläisessä Suomessa se on selvästi keskiosia yleisempi. Lentoaika alkaa kesäkuun puolivälistä ja jatkuu heinä-elokuun vaihteeseen.


title: Harmolehtimittari

text: Harmolehtimittari viihtyy erityisesti hiekkapohjaisilla ja lämpimillä paikoilla, mutta myös puistoissa ja puutarhoissa. Perhoset lentävät pimeän laskeudutta ja tulevat helposti valolle. Laji lähtee kuitenkin häirittynä lentoon myös päivällä. Perhosia tavataan tavallisesti yksittäin, harvoin runsaammin. Keskenkasvuinen toukka talvehtii.


title: Harmolehtimittari

text: Toukka syö monia ruohovartisia kasveja, erityisesti pihatatarta ("Polygonum aviculare") ja voikukkia ("Taraxacum"), sekä mustikkaa ("Vaccinium myrtillus").


title: Dumfries ja Galloway

text: Dumfries ja Galloway () on yksi Skotlannin 32:sta paikallishallintoalueesta. Pohjoisessa se rajoittuu Etelä-Ayrshireen, Itä-Ayrshireen ja Etelä-Lanarkshireen, idässä Scottish Bordersiin ja etelässä Cumbrian kreivikuntaan Englannissa. Se sijaitsee Solway Firthin pohjois- ja Irlanninmeren itäpuolella. Hallintoalueella on arviolta 149 670 asukasta (vuonna 2015) ja sen pinta-ala on 6 426 neliökilometriä. Sen pääkaupunki on Dumfries.


title: Dumfries ja Galloway

text: Alue muodostettiin vuonna 1975 yhdistämällä Wigtownshiren, Kirkcudbrightshiren ja Dumfriesshiren kreivikunnat. Nimeä ”Dumfries and Galloway” oli kuitenkin käytetty jo paljon aiemmin, sillä kolme kreivikuntaa muodostivat sen nimisen "sheriffdom"-hallintoalueen.


title: Radviliškisin rautatieasema

text: Radviliškisin rautatieasema () on Liettuan pohjoisosissa sijaitseva, Liettuan rautateiden (Lietuvos Geležinkeliai) rautatieasema Radviliškisin kaupungissa Vilna-Klaipėda radalla. Ratayhteys ja rautatieasema kaupunkiin saatiin Venäjän keisarikunnan Liepāja-Romny -ratayhteyden rakentamisen osana jo 1868-1877. Tämä päärata haarautuu Radviliškisin kaakkoispuolella: Panevėžysin ja Latvian Daugavpilsiin suuntaan johtaa vuonna 1873 valmistunut poikittaisrata.


title: Radviliškisin rautatieasema

text: Radviliškisin asema sijaitsee Liettuan rautateiden Vilna–Jonava–Kėdainiai–Radviliškis–Šiauliai– Telšiai–Kretinga–Klaipėda radalla, joten asemalta pääsee ennen kaikkea kaakkoon kohti pääkaupunki Vilnaa tai länteen kohti Itämerta. Radviliškisista pääsee Liettuan rautateiden junilla:


title: Binger

text: Binger:


title: Tappajatomaattien paluu

text: Tappajatomaattien paluu ("Return of the Killer Tomatoes!") on vuonna 1988 ensi-iltansa saanut kauhukomedia, joka on jatko osa kymmenen vuotta aiemmin valmistuneelle elokuvalle "Tappajatomaattien hyökkäys". Elokuvan pääosia näyttelevät Michael Villani, John Astin, Karen Mistal, Anthony Starke ja George Clooney. Elokuvan on ohjannut John De Bello.


title: Tappajatomaattien paluu

text: Elokuva sai kaksi jatko-osaa "Tappajatomaattien kosto" ja "Tappajatomaatit ja Ranskan vallankumous".


title: Tappajatomaattien paluu

text: "Video-oppaassa" vuodelta 1994 elokuva saa yhden tähden viidestä, mikä vastaa sanallista arviota ”huono”.


title: ORP Poznań

text: ORP Poznań (runkonumero 824) on Puolan merivoimien Lublin-luokan maihinnousualus.


title: ORP Poznań

text: Alus tilattiin Gdanskin pohjoiselta telakalta telakkanumerolla 767/4. Sen köli laskettiin 22. toukokuuta 1989 ja alus laskettiin vesille 5. tammikuuta 1990. Alus otettiin palveluskäyttöön 8. maaliskuuta 1991. Se on nimetty Poznańin kaupungin mukaan.


title: ORP Poznań

text: Alus palvelee 8. Rannikkopuolustuslaivueen 2. miina- ja kuljetusviirikössä kotisatamanaan Świnoujście. Se on osallistunut lukuisiin kansainvälisiin sotaharjoituksiin kuten Strong Resolve 2002, Blue Game 2003, BALTOPS 2004 ja 2005. Anakonda 2006 harjoituksessa alus oli 8. laivueen lippulaivana.


title: ORP Kontradmirał Xawery Czernicki

text: ORP Kontradmirał Xawery Czernicki on Puolan merivoimien monikäyttöinen huolto- ja tukilaiva.


title: ORP Kontradmirał Xawery Czernicki

text: Sen köli laskettiin 16. elokuuta 2000 ja alus laskettiin vesille 16. marraskuuta. Se otettiin palveluskäyttöön 1. syyskuuta 2001. Alus on nimetty Katynin joukkomurhassa surmatun kontra-amiraali Xawery Czernickin mukaan.


title: ORP Kontradmirał Xawery Czernicki

text: Aluksen runko pohjautuu Gdańskin korjaustelakan suunnittelutoimiston projekti 130:n runkoratkaisuihin. Neuvostoliiton laivasto tilasi projektin, mutta sopimuksen toteuttaminen keskeytettiin. Puolan merivoimat päätti kuitenkin valmistaa aluksen Gdańskin pohjoisella telakalla.


title: ORP Kontradmirał Xawery Czernicki

text: Se on tähän mennessä suurin puolalaisella telakalla valmistettu laivaston alus. Alus toteutettiin huolto- ja tukilaivaksi, joka kykenisi kuljettamaan myös jopa 140 miestä varusteineen ja ajoneuvoineen, mihin tahansa Nato sitä tarvitsisi. Alus kykenee myös yhteistoimintaan ilma-alusten ja laivaston alusten kanssa esimerkiksi maihinnousu- ja evakuointioperaatioissa.


title: ORP Kontradmirał Xawery Czernicki

text: Alus on osallistunut Afganistanin ja Irakin sotiin.


title: ORP Kontradmirał Xawery Czernicki

text: Operaatio Enduring Freedomin aikana se kuului Yhdysvaltain Intian valtamerellä toimineeseen 5. laivastoon. Miehistön vaihdon jälkeen alus osallistui Irakin miehitykseen, jonka jälkeen se partioi Eufratjoen suulla kelluvana erikoisjoukkojen tukikohtana.


title: Datariina

text: Datariina on Kotkan keskustassa Kotkansaarella sijaitseva digitaalisen liiketoiminnan yrityskeskus. Keskus toimii entisessä koulurakennuksessa, jota on laajennettu moderneilla lisäosilla.


title: Datariina

text: Datariinan vanhin, Kymenlaaksonkadun suuntainen osa, on rakennettu alun perin Kotkan tyttölyseoksi. Sen suunnitteli Georg Wikström vuosina 1931–1932 ja rakennus valmistui vuonna 1937. Heikinkadun suuntaisen laajennusosan suunnitteli V. J. Myyrinmaa ja se valmistui 1956. Tyttölyseo toimi rakennuksessa vuosina 1937–1975, jonka jälkeen koulu muuttui Katariinan yläasteeksi ja lukioksi. 1990-luvun puolenvälin jälkeen rakennus toimi muun muassa väliaikaisina koulutiloina muita kouluja remontoitaessa.


title: Datariina

text: Cursor Oy (silloinen Kotkan–Haminan seudun Portti Oy) osti rakennuksen Kotkan kaupungilta vuonna 2003, jonka jälkeen sitä alettiin remontoida nykyiseen käyttötarkoitukseensa. Mirja Tommilan suunnittelemat laajennusosat valmistuivat vuosina 2004 ja 2008.


title: Riian rauha

text: Riian rauhansopimus () solmittiin Riiassa 18. maaliskuuta 1921 Puolan, Neuvosto-Venäjän ja Neuvosto-Ukrainan välillä. Rauhansopimukseen päättyi Puolan–Neuvosto-Venäjän sota.


title: Riian rauha

text: Neuvosto-Venäjä ei sallinut Ukrainan kansantasavallan tai sen johtajan Symon Petljuran läsnäoloa neuvotteluissa, joten ukrainalaisia edusti vain Venäjälle kuuliainen Neuvosto-Ukraina, eikä valkovenäläisiä kuultu lainkaan.


title: Riian rauha

text: Sopimuksella Puola ja Neuvosto-Venäjä jakoivat Ukrainan siten, että Puola sai Galitsian ja Volynian ja Neuvosto-Venäjä muut Ukrainan osat. Puolan alue laajeni erityisesti Valko-Venäjällä. Puolan saamalla alueella asui runsaasti valkovenäläistä, ukrainalaista ja liettualaista väestöä. Lisäksi Puolaan liitettiin myös Vilna, jota Liettua oli vaatinut pääkaupungikseen. Sen omistus muodostui pitkäaikaiseksi Puolan ja Liettuan väliseksi kiistakysymykseksi, jota myös Kansainliitto sovitteli.


title: Riian rauha

text: Sopimuksella määritellyt Venäjän ja Puolan rajat pysyivät voimassa toiseen maailmansotaan asti.


title: Piast-luokka

text: Piast-luokka on Puolan merivoimien 1974 palvelukseen otettu pelastusalusluokka, johon kuuluu kaksi alusta.


title: Piast-luokka

text: Luokan alukset on modernisoitu 1999-2000 vastaamaan Naton standardeja. Niiden päätehtävänä on avustaa ja pelastaa uponneiden sukellusveneiden miehistöt. Ne kykenevät pitkäjänteiseen etsintään, syvänmeren pelastustoimiin, merenpohjankartoitukseen sekä partiotehtäviin. Ne kykenevät myös avustamaan muita aluksia esimerkiksi tulipalojen sammuttamisessa, korjauksissa ja hinauksissa. Aluksilla on myös kaikki välineet sukellustoiminnan emälaivana toimimiseen.


title: Zbyszko-luokka

text: Zbyszko-luokka on Puolan merivoimien 1991 alkaen palvelukseen otettu pelastusalusluokka, johon kuuluu kaksi alusta.


title: ORP Generał Tadeusz Kościuszko

text: ORP Generał Tadeusz Kościuszko (runkonumero 273) on Puolan merivoimien Oliver Hazard Perry -luokan fregatti. Alus on alun perin Yhdysvaltain laivaston "USS Wadsworth".


title: ORP Generał Tadeusz Kościuszko

text: "USS Wadsworth" tilattiin 27. helmikuuta 1976 Todd Pacific Shipyardsilta San Pedrosta osana vuoden 1975 hankintoja. Sen köli laskettiin 13. heinäkuuta 1977 ja alus laskettiin vesille 29. heinäkuuta 1978. Se otettiin palvelukseen 2. huhtikuuta 1980 kumminaan Patricia P. Roberts, joka oli alukselle nimensä antaneen kommodori Alexander S. Wadsworthin (1790–1851) jälkeläinen viidennessä polvessa.


title: ORP Generał Tadeusz Kościuszko

text: "USS Wadsworth" otettiin Yhdysvaltain laivaston palvelukseen 2. huhtikuuta 1980 liitettynä Yhdysvaltain Atlantin laivastoon ensimmäisenä päällikkönään John C. Ruff.


title: ORP Generał Tadeusz Kościuszko

text: Alus poistettiin palveluksesta 28. kesäkuuta 2002 San Diegossa ja siirrettiin samana päivänä Puolan merivoimille, joka otti sen palvelukseensa nimettynä "ORP Generał Tadeusz Kościuszkoksi". Aluksen nimi on kunnianosoitus Yhdysvaltain vapaussotaan ja Puolan itsenäisyystaisteluihin osallistuneelle Tadeusz Kościuszkolle. Alus poistettiin Yhdysvaltain laivastoluettelosta 23. heinäkuuta 2002.


title: ORP Generał Tadeusz Kościuszko

text: Aluksen kotisatamana on Gdynia Oksywie. Se on osallistunut lukuisiin Naton sotaharjoituksiin Itämerellä.


title: ORP Generał Tadeusz Kościuszko

text: Alus esitti 1990 elokuvassa "Punaisen lokakuun metsästys" Yhdysvaltain laivaston "USS Reuben Jamesia".


title: ORP Generał Tadeusz Kościuszko

text: Alus on osallistunut Afganistanin ja Irakin sotiin. Operaatio Enduring Freedomin aikana se kuului Yhdysvaltain Intian valtamerellä toimineeseen 5. laivastoon. Miehistön vaihdon jälkeen alus osallistui Irakin miehitykseen, jonka jälkeen se partioi Eufratjoen suulla kelluvana erikoisjoukkojen tukikohtana.


title: Xing yi quan

text: Xing yi quan (形意拳) on yksi suurimpia kiinalaisia "sisäisiä" taistelulajeja. Laji tunnetaan "muotonyrkkeilynä" tai "aienyrkkeilynä" Lajin tunnusomaisia piirteitä ovat aggressiiviset ja suoraviivaiset liikkeet sekä räjähtävät tekniikat. Vastustaja on tarkoitus kohdata ja voittaa mahdollisimman nopeasti.


title: Xing yi quan

text: Tarun mukaan kenraali Yue Fei kehitti lajin Song-dynastian aikana (920-1127) perustaen sen käsitekniikat keihäällä pistämiseen. Kehittämänsä lajin hän opetti upseereilleen.


title: Xing yi quan

text: Lajia opetettiin salassa kunnes 1600-luvun alussa vaeltava taolainen opetti sen kenraali Ji Ji Kelle. Tämän jälkeen se siirtyi Cao Jiwulle, Shaanxin armeijan komentajalle, joka liitti sen osaksi upseereidensa koulutusta. Lajin tämä tyyli eli Shaanxi xing yi quan tuli laajasti tunnetuksi.


title: Xing yi quan

text: Lajin aseharjoitteluun kuuluvat yleensä seiväs, keihäs, lyömämiekka ja suora miekka. Laji pyrkii kehittämään kolmea pääosa-aluetta: vastustajan tasapainon horjuttaminen säilyttämällä oma; toimimisen, iskemisen ja ajatuksen yhtenäisyys; äänen käyttö vastustajan häiritsemiseen ja pelottamiseen.


title: Xing yi quan

text: Lajin yksinkertaistettua muotoa opetettiin kiinalaisille jalkaväensotilaille toisen Kiinan-Japanin sodan aikana (1937-1945). Kenichi Sawai esitteli lajin Japanissa nimellä "taiki ken" ja perinteiset xing yi-tekniikat muunnettiin pistimelle ja sapelille sopiviksi.


title: Abd ar-Rahman III

text: Abd ar-Rahman III (891 – 15. lokakuuta 961, Cordoba) oli arabialaisen Umaijadi-dynastian ensimmäinen kalifi (vuodesta 929) ja merkittävin hallitsija (vuodesta 912) Espanjassa. Hän oli loistava valtiomies, joka muokkasi sisäisten ristiriitojen repimästä valtiosta Euroopan kukoistavimman kulttuuriyhteisön.


title: Abd ar-Rahman III

text: Älykkyytensä ja luonteensa vuoksi isoisänsä Abdallah ibn Muhammadin suosikki Abd ar-Rahman nousi emiiriksi vuonna 912 vain 21-vuotiaana. Hän joutui kohtaamaan hallituskautensa kahtena ensimmäisenä vuosikymmenenä useita kapinoita, joista vaarallisin oli Ibn Hafsunin (k.917) ja hänen poikiensa vastarinta vuoteen 928 saakka. Valloitettuaan kapinallisten tärkeimmän tukikohdan Bobastron hän kaivatti Ibn Hafsunin ruumiin ylös haudasta ja ristiinnaulitsi sen Cordoban porteille varoitukseksi muille. Banu Hafsunin kukistuttua myös Banu Marwan ja Banu Qasi taipuivat Abd ar-Rahmanin valtaan vuoteen 932 mennessä.


title: Abd ar-Rahman III

text: Abd ar-Rahman julistautui 16. tammikuuta 929 kalifiksi ja otti samalla lisänimen amir al muminin (oikeauskoisten prinssi). Näin hän lopullisesti sanoutui irti Bagdadin Abbasidi-kalifien vaikutusvallasta sekä otti Espanjan muslimialueilla myös uskonnollisen johtajuuden. Hän pyrki kilpailemaan kalifina vaikutusvallasta myös pohjoisessa Afrikassa, mistä valloitti Melillan 927, Ceutan 931 ja Tangerin 951. Hänen hovissaan vierailivat keisari Otto I:n ja Bysantin lähettiläät. Kumpaakin huolestuttivat Välimeren muslimimerirosvot.


title: Abd ar-Rahman III

text: Kristityt valtiot taistelivat niin toisiaan kuin muslimeja vastaan.Huolimatta sotilaallisesta ylivoimastaan Abd ar-Rahman ei pyrkinyt täysin tuhoamaan niitä, mikä myöhemmin mahdollisti kristittyjen reconquestan, Espanjan takaisinvalloituksen.


title: Abd ar-Rahman III

text: Asturian kuninkaan Alfonso III:n kuoltua 910 hänen kolme poikaansa jakoivat aiemmin kukoistaneen valtakunnan kolmeen osaan. Pojista Galician Ordoño II hyökkäsi Navarran kuninkaan Sancho I Garcésin kanssa La Riohaan ja voitti muslimit 917 San Esteban de Gormazissa. Abd ar-Rahman järjesti menestyksekkäät rankaisuretket Navarraan 920 ja 924, mutta 939 Leónin kuningas Ramiro II sai ainutlaatuisen kunnian voittaa kalifin henkilökohtaisesti johtamat joukot Osman lähellä: palattuaan Cordobaan Abd ar-Rahman ristiinnaulitsi 300 upseeriaan eikä hän enää tämän jälkeen itse osallistunut sotiin kristittyjä vastaan.


title: Abd ar-Rahman III

text:
Ramiro II:n kuoltua 951 Abd ar-Rahman yritti hyötyä kilpailevien prinssien eripurasta. Ramiron sairas poika Sancho I etsi apua Cordoban kalifilta, joka lähetti juutalaisen lääkärinsä Hasday ibn Shaprutin tämän luo; parannetun kuninkaan ja hänen äitinsä oli tehtävä nöyryyttävä kiitosmatka Cordobaan, jonka jälkeen kalifi auttoi Sanchon valtaistuimelle.
Kalifi jakoi oikeusistuimen neljään osaan, joista jokaisella oli oma tehtäväalueensa. Samalla hän luopui muinaisesta tavasta ottaa vastaan kuka tahansa alamaisensa, vaikka oli ylin tuomari valtakunnassa.


title: Abd ar-Rahman III

text: Veroja kalifi keräsi 6 245 000 kultadinaaria, joista yli 5 miljoonaa kohdistui maan verottamiseen ja loput koostuivat epäsuorista veroista. Rahat jaettiin kolmeen osaan: armeijan palkkoihin, julkisten rakennusten ylläpitoon ja kalifin omiin tarpeisiin. Kalifilla on raportoitu olleen varoja 20 miljoonaa dinaari. Hän laski liikkeelle 14 erilaista kolikkoa ja painatti vuosittain 200 000 kultadinaaria.


title: Abd ar-Rahman III

text: Normannien ja fatimidien nousun seurauksena kalifi uudisti rannikon puolustusta ja rakennutti 200 aluksen laivaston, jonka tukikohdaksi tuli Pechin. Siellä vieraili jatkuvasti laivoja Egyptistä, Syyriasta ja Bysantista, jotka toivat mukanaan mausteita, muita luksusesineitä sekä orjia. Kalifin laivat veivät puolestaan tekstiilejä, aseita ja oliiviöljyä, mutta myös orjia. Hasday ibn Shaprut kertoo:


title: Abd ar-Rahman III

text: Abd ar-Rahman oli oppinut mies, joka houkutteli luokseen oppineita Euroopasta, Afrikasta ja Aasiasta ja jonka aikana Cordobasta tuli varteenotettava kilpailija Bagdadille muslimimaailman kulttuurikeskuksena. Hän pyrki integroimaan eri kansanosat osaksi hallintoaan ja antoi omissa kaupunginosissaan asuville juutalaisille suhteellisen paljon vapautta. Hänen vapaamielisyytensä sai myös aiemmin maanpakoon lähteneen arabifilosofi Ibn Maserran palaamaan takaisin.


title: Abd ar-Rahman III

text: Abd ar-Rahman isä Muhammad oli murhattu isoisä Abdallah ibn Muhammadin käskystä vuonna 891. Hänen äitinsä oli frankkilainen ja isoäitinsä baski-prinsessa. Aikalaiset ovat kuvailleet vaaleatukkaiseksi, sinisilmäiseksi, komeaksi, tukevahkoksi ja lyhyeksi kävellessään mutta vaikuttavaksi ilmestykseksi ratsun selässä.


title: Abd ar-Rahman III

text: Abd ar-Rahmania seurasi kalifina hänen poikansa al-Hakam II (961-976).


title: 596 Scheila

text: 596 Scheila on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi August Kopff vuonna 1906. Pikkuplaneetta sai nimensä löytäjänsä tuttavan mukaan. Ennen nimeämistään asteroidi Scheila tunnettiin tunnuksella 1906 UA. Scheilan läpimitta on noin 113 kilometriä, joten se on melko suuri päävyöhykkeen kohde. Scheila kuuluu spektriluokkaan T ja sen pyörähdysaika eli vuorokauden pituus sen pinnalla on noin 15,85 tuntia.


title: 596 Scheila

text: Scheilalla havaittiin komeettamainen pyrstö 11. joulukuuta 2010, joten sen epäiltiin olevan päävyöhykkeen komeetta, eli komeettamaista aktiivisuutta osoittava kappale asteroidivyöhykkeellä. Tuolloin ennestään tunnettuja päävyöhykkeen komeettoja olivat esim. 7968 Elst-Pizarro ja 118401 LINEAR. Myöhemmin kuitenkin selvisi, että Scheilan "komeettamaisuus" olikin todennäköisesti vain törmäyksen tuotetta. Pikkuplaneetan pinnasta irtosi ainetta pienen alle 100-metrisen kappaleen törmättyä siihen. Päävyöhykkeellä on havaittu myös toinen aluksi komeettana pidetty kappale, P/2010 A2 (LINEAR), joka osoittautui myöhemmin törmäyksen kokeneeksi kappaleeksi.


title: Austrian Football League

text: Austrian Football League eli AFL on amerikkalaisen jalkapallon korkein sarjataso Itävallassa. Sarjaa on pelattu vuodesta 1984 lähtien ja nykyisin sitä pelaa kahdeksan joukkuetta, joista yksi on Sloveniasta ja yksi Tšekistä. Sarjan mestaruusottelu on nimeltään Austrian Bowl.


title: Kiinihappo

text: Kiinihappo (CHO) on syklinen tetrahydroksikarboksyylihappo.


title: Kiinihappo

text: Luonnossa kiinihappoa ja sen johdannaisia esiintyy muun muassa kahvipavuissa, ja sitä vapautuu papujen paahtamisen yhteydessä klorogeenihapon hajotessa, samalla muodostuu myös kahvihappoa. Lisäksi kiinihappoa on muun muassa porkkanan lehdissä, tupakan lehdissä, omenoissa, päärynöissä ja luumuissa.


title: Kiinihappo

text: Kiinihappoa voidaan käyttää monien eri yhdisteiden syntetisoinnissa. Hydrokinonia voidaan valmistaa fermentoimalla glukoosista kiinihappoa, joka hapetetaan mangaanidioksidin avulla hydrokinoniksi. Influenssalääke oseltamiviirin alkuperäinen synteesi käytti lähtöaineena sikimihappoa. Kiinihappoon verrattuna sikimihappo on kuitenkin kalliimpaa ja kiinihappo on helpommin kaupallisesti saatavilla, joten tutkijat ovat kehittäneet oseltamiviirin synteesiin vaihtoehtoisen reitin, jossa käytetään lähtöaineena kiinihappoa sikimihapon sijasta.


title: Chiranjeevi

text: Chiranjeevi (; alun perin Konidala Siva Sankara Vara Prasad, mediassa usein ”Mega Star”; s. 22. elokuuta 1955 Mogalthur, Länsi-Godavari, Andhra Pradesh, Intia) on intialainen, telugunkielinen näyttelijä ja poliitikko. Hän on esiintynyt enimmäkseen telugunkielisissä elokuvissa, mutta myös joissakin tamilin-, kannadan- ja hindinkielisissä. Yli sadan menestyselokuvansa vuoksi Chiranjeevia pidetään aikansa johtavana telugunäyttelijänä.


title: Chiranjeevi

text: Chiranjeevin poika Ram Charan (mediassa joskus myös ”Mega Power Star”) on myös tunnettu näyttelijä telugunkielisessä elokuvateollisuudessa. Elokuva-alalla työskentelevät myös kaksi Chiranjeevin veljeä: elokuvatuottaja Nagendra Babu sekä suosittu näyttelijä Pawan Kalyan (”Power Star”).


title: Chiranjeevi

text: Vuonna 2006 Intian hallitus myönsi Chiranjeeville korkea-arvoisen Padma Bhushan -palkinnon. Samana vuonna hänelle myönnettiin myös kunniatohtorin virka Andhran yliopistosta.